ועדת הכלכלה, כנסת 20, פרוטוקול מספר 366, 2016-11-28 12:00

איתן כבל: שלום לכולם, אני מתכבד לפתוח את הדיון.

איתן כבל: אנחנו מתחילים את הנושא הבא - פרק ח' כולו (תקשורת), מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2017 ו-2018), התשע"ז-2016.

איתן כבל: ברשותכם, כמה נקודות.

איתן כבל: קודם כל – אין היום הצבעה.

איתן כבל: זה נושא מאוד כבד, מאוד טעון ובוודאי בדיון הראשון יתאפשר לכל הצדדים להציג את עמדתם, טענותיהם ותפיסותיהם.

איתן כבל: נקודה שנייה שאני רוצה להבהיר – חבר הכנסת אמסלם יהיה ראשון הדוברים.

איתן כבל: נקודה שלישית, וזה הדברים לגופו של עניין – שוק שידורי הספורט הוא נושא טעון שאני מתעסק בו – יש כאלה שמכירים אותי עוסק בו כשעדיין היה בחיתוליו.

איתן כבל: כבר אז הזהרתי שבסוף נמצא את עצמנו כשהערוצים הפתוחים ישדרו בהם רק את התחרות בדוקים.

איתן כבל: מצד אחד – אין ספק, עולם שידורי הספורט התפתח בצורה פנומנלית.

איתן כבל: ראוי וצריך לומר את זה.

איתן כבל: אני לא יודע אם יש מדינות בעולם שיודעות לתת בסדר גודל כזה שירות כפי שניתן היום.

איתן כבל: אבל יחד עם זאת, באותה נשימה, צריך שהשוק הזה ייפתח עוד יותר.

איתן כבל: תהיה בו תחרות על ליבו וכיסו של הצרכן.

איתן כבל: התחושה היא שאזרחי ישראל משלמים הרבה מאוד כסף, והצעת החוק הזו באה לפתוח את השוק אבל גם להקל על כיסו של הצרכן בתחרות הזו.

איתן כבל: אני לא רוצה להרחיב, ולא לקבוע כאן מסמרות.

איתן כבל: זה דיון שאני מציע לכולנו להיות קשובים, ואני אומר את זה בעיקר לחברי, חברי הכנסת.

איתן כבל: אני יודע שבימים הללו כל אחד מכל כיוון בא ואומר את העמדה שלו, וראוי שקודם כל נקשיב לכל הדברים, גם לניואנסים, גם למה שלא נאמר, כדי שנדע בסוף לקבל את התוצאה הטובה ביותר עבור הצרכן ואני נחוש, כמו שאתם מכירים אותי פה, בכל החוקים – להעביר אותם ולהוציא את התוצאה הטובה ביותר מתחת ידי.

איתן כבל: הממשלה לא הביאה את הצעות החוק האלה כדי שנכדרר אותן.

איתן כבל: היא הביאה מתוך כוונה שנוציא מתחת ידינו את התוצאה הטובה ביותר.

איתן כבל: אני רוצה להזכיר.

איתן כבל: הצעת החוק עברה את הממשלה, עברה את הכנסת בקריאה ראשונה, והיא מונחת כאן לדיון.

איתן כבל: אין פרות קדושות, אבל מצד שני – מי שחושב שאני אאפשר לעקר את הכוונה של החוק – טועה.

איתן כבל: מי מציג את הדברים?

איתן כבל: בבקשה, בקצרה, ונפתח את הדיון, חברי הכנסת יוכלו, כמובן, להתייחס, ואחר מכן נפתח את הדיון לכולם.

<אסף וסרצוג: החלק הזה בהצעת החוק שמונח לפניכם מדבר על הסדרה בשידורי הספורט.

<אסף וסרצוג: כמו שאתם יודעים, אנחנו מדברים בעצם על שני נושאים בשוק התקשורת.

<אסף וסרצוג: אחד זה נושא התשתיות והשני – נושא הטלוויזיה, הגברת התחרות בתחום הטלוויזיה.

<אסף וסרצוג: למעשה, בשביל להכניס שחקנים חדשים, יש שני כשלים מהותיים שאנחנו באים לפתור.

<אסף וסרצוג: אחד מהם נדון במסגרת הדיונים של עידן פלוס, וזה הפצת שידורים על גבי האינטרנט, על מנת לאפשר גם לערוצים הציבוריים והמסחריים להיות משודרים על גבי הפלטפורמות החדשות, המתחרות לקיימות, והנושא השני זה נושא שידורי הספורט.

<אסף וסרצוג: טיפה לנושא שידורי הספורט, ולהסביר את השוק עצמו ואת הבעייתיות שבו, ולמה בעצם אנחנו מציעים את ההסדרה שלפניכם.

<אסף וסרצוג: קודם כל יש לומר – תוכן הספורט הוא תוכן יקר.

<אסף וסרצוג: זכויות השידור הן זכויות שערכן עולה לאורך השנים, גם בארץ וגם בעולם.

<אסף וסרצוג: מצד שני - - -

איתן כבל: רק הליגה הישראלית היא לא בדיוק הפרמייר ליג, והתחרות שיצאה עליה, איך אומרים?

איתן כבל: קצת יצאה מפרופורציות.

עבד אל חכים חאג' יחיא: אבל הוא דיבר על ספורט, מה אתה מכניס את הליגה?

<אסף וסרצוג: המאפיין השני והבעייתי זה שזה שוק שבעצם מאופיין בבלעדיות.

<אסף וסרצוג: תוכן הספורט בדרך כלל נמכר לגורם אחד.

<אסף וסרצוג: אותו גורם הוא היחידי שמשדר אותו, מה שיוצר, בעצם, את היכולת שלו לתמחר באופן יחסית גבוה את הערוץ ואת התוכן שהוא מוכר.

<אסף וסרצוג: המאפיין הנוסף הוא נושא הביקוש.

<אסף וסרצוג: בסופו של דבר, צרכני ספורט מאופיינים בביקוש קשיח.

<אסף וסרצוג: מי שרוצה לראות ליגה מסוימת – לא משנה כדורגל, כדורסל, כל ענף ספורט שהוא, מקומי או זר, בדרך כלל מאוד רוצה שיהיה לו נגיש את השידורים שלו, באיכות גבוהה, באופן מידי ובלי שהוא יצטרך להתאמץ יותר מדי כדי להשיג אותם.

<אסף וסרצוג: כל אלה מובילים לכך שיש לנו היום מצב בשוק שבו יש מספר ערוצי ספורט דומיננטיים שמחזיקים בתוכן בלעדי, ונוצר קושי מסוים במכירה של אותם ערוצים לספקים מצד שלישי.

<אסף וסרצוג: הקושי הזה יכול להתבטא או בחוסר רצון למכור לצד נוסף, כיוון שמצב השוק כמו שהוא היום מאפשר יחסית מכירה בתנאי שוק קבועים – כלומר, מכירה במחיר גבוה מצד אחד, רכישה על ידי הפלטפורמות הקיימות במחיר גבוה, מה שמגולגל בפועל לצרכן, אבל בפועל מונע כניסה של שחקנים חדשים לתחום, או, לחילופין העובדה שגם אם ערוץ מסוים רוצה למכור לספק תכנים חדש, כלומר, לפלטפורמת שידור חדשה, דוגמת סלקום, הוא צריך למכור במחיר יחסית גבוה בשביל לכסות את ההפסד, במירכאות, שאולי היה יכול להיות לו בגין המחיר שייגזר מהפלטפורמות הקיימות.

<אסף וסרצוג: לכן, מה שאנחנו רוצים זה לחייב את המכירה לכל פלטפורמת שידור רב ערוצית, הוט, YES, וסלקום, אלה הפלטפורמות שאתם מכירים שיש היום, ובעתיד יכולות גם להיכנס פלטפורמות חדשות, אני מניח שחלק מהן הן סביב השולחן וגם ידברו על כך, ומה שאנחנו רוצים להציע ומה שמונח לפניכם זה קודם כל לחייב את אותם ערוצים למכור לכל פלטפורמת שידור.

<אסף וסרצוג: המחיר הוא מחיר שייקבע על ידן, אבל הוא יהיה חייב להיות אחיד לכל מנוי.

<אסף וסרצוג: כלומר, שלא ניתן יהיה להפלות בין גודל השחקנים.

<אסף וסרצוג: יש, כמובן, מקרים פרטניים - - -

איתן כבל: רב ערוצית, אם - - -

<אסף וסרצוג: רב ערוצית.

<אסף וסרצוג: כמובן שיש גם שחקנים חדשים שנכנסים, עם אפס מנויים.

<אסף וסרצוג: אנחנו נדבר על המקרים היותר פרטניים ואיך אנחנו מטפלים בהם.

<אסף וסרצוג: דבר נוסף שאנחנו מציעים נוגע באופן ישיר להוזלת מחירי זכויות השידור.

<אסף וסרצוג: כמו שתיארנו קודם, העובדה שיש בלעדיות בענף הספורט יוצרת מצב שיש בעצם מונופול של תוכן בצד שמוכר, יש מונופסון, כלומר, רק רוכש אחד בצד השני, מה שמוביל לעלייה מאוד גבוהה במחיר זכויות השידור.

<אסף וסרצוג: אנחנו רוצים לשבור את הבלעדיות הזו, לחייב שמפעלים מסוימים, מפעלי ספורט מסוימים משמעותיים יחויבו במכירה הלאה לערוצי ספורט נוספים, על ידי כך תישבר הבלעדיות, מה שצפוי גם להוזיל את מחירי זכויות השידור, מה שצפוי גם אחר כך להיות מגולגל לציבור הצרכנים.

<אסף וסרצוג: המטרה של הרפורמה הזאת היא בראש ובראשונה להוזיל מחירים, בין אם זה על ידי הורדת מחירי זכויות השידור באופן ישיר או על ידי הסרת חסמי כניסה לספקי תוכן חדשים, כמו שדיברנו – פלטפורמות רב ערוציות, שבעצם יוכלו לעלות גם את ערוצי הספורט, ולהסיר חסם מעבר מאוד גדול לחובבי הספורט על הפלטפורמה.

יעקב פרי: קח איזה דוגמה – ליגה ספרדית לצורך העניין, ולך עם זה קדימה.

יעקב פרי: כלומר, מישהו ניגש למכרז, קיבל את הזכויות של הליגה הספרדית.

יעקב פרי: מה החוק מציע שהוא יעשה עכשיו?

ג'מאל זחאלקה: תמחיש לנו את ה - - -

איתן כבל: כלומר, תגיד פה בוועדה את סיפור הדרך.

איתן כבל: אם אנחנו מדברים על ה-must sell, אני רוצה שאנשים – כדי שהמילה הזו must sell תישמע עכשיו לאורך כל הדיון, סביב העניין הזה, חשוב לי - - -

<אתי בנדלר: חובת המכירה.

איתן כבל: כן, נכון.

איתן כבל: צודקת גברתי.

איתן כבל: מה שאני אומר, אני מנסה להגיד את הדבר הבא – לפחות את מושגי היסוד, שלא יהיה חבר כנסת כאן שישתתף בדיון שלא יבין בדיוק כי אתה לא יכול באמת להתקדם ולהתייחס אם אתה לא באמת מבין.

איתן כבל: למה אני אומר את זה?

איתן כבל: כי חשוב, תהיה אחר כך התייחסות של הגורמים, שכל אחד גם ידבר בשפה שלו וינסה להסביר האם הוא בעד או מתנגד לחובת המכירה.

איתן כבל: שלפחות נוהל הדיבור יהיה אחיד לכולנו.

<אסף וסרצוג: נתחיל בערוצים.

<אסף וסרצוג: בערוצים, המנגנון של חובת המכירה יהיה שכל ערוץ יצטרך לקבוע את המחיר, אבל המחיר יהיה פר- - -

איתן כבל: לא, אל תתחיל כך.

איתן כבל: יש לי בקשה, אל תסביר לעצמך או בדיון לתוך הצוות שלך.

איתן כבל: קח בחשבון שאתה פוגש אנשים ששומעים לראשונה את המושגים האלה, או בפעם השנייה, אחרי שטחנו אותם.

איתן כבל: הם מגיעים לכאן כבר מעוכים בראש.

איתן כבל: החלק הזה, של הפרק הזה – לכולם הוא כבר דחוס, צריך להכניס בו אוויר קצת.

איתן כבל: אז אני מנסה - - - אל תסביר לעצמך.

איתן כבל: אני רוצה שתסביר בדיוק איך התהליך מתבצע.

איתן כבל: מה זה must sell.

ג'מאל זחאלקה: מה המצב היום ומה אתה מציע.

ג'מאל זחאלקה: מה השינוי יהיה.

יעקב פרי: תסתכל עלינו כעל אנאלפביתים.

<אסף וסרצוג: קודם כל, המצב היום - היום אין חובת מכירה.

<אסף וסרצוג: היום, ערוץ ספורט שלא רוצה למכור לצד שלישי לא חייב למכור.

איתן כבל: אתה מתחיל במושגים.

איתן כבל: חובת מכירה – של מה?

איתן כבל: תסביר.

<קריאות: - - -

<אסף וסרצוג: ערוצי הספורט היום – יש לנו היום 3 ערוצי ספורט מרכזיים.

<אסף וסרצוג: יש לנו את ערוצי ספורט 5, יש לנו את ערוץ one, ויש לנו את ערוצי צ'רלטון, שזה ספורט 1 וספורט 2.

<אסף וסרצוג: שלושה ספקי ספורט עיקריים.

<אסף וסרצוג: כל אחד מאותם ספקי ספורט - - -

דוד אמסלם: אז למה דיברת על מונופול?

<אסף וסרצוג: לא.

<אסף וסרצוג: דיברתי על זה שיש מונופול בזכויות השידור.

<אסף וסרצוג: תכף אני אסביר.

<אסף וסרצוג: כל אחד מערוצי הספורט האלה מחזיק בזכויות שידור לאיזה תוכן ספורט מסוים, זה יכול להיות ליגה ספרדית, אנגלית, ליגה ישראלית בכדורגל, בכדורסל, ליגת האלופות, או כל מפעל ספורט אחר.

<אסף וסרצוג: ערוצי הספורט מתקשרים מול הפלטפורמות הרב ערוציות, שזה YES, הוט וסלקום, לצורך העניין, מתקשרים בהסכם מסחרי ביניהם ומשדרים את זה לציבור.

<אסף וסרצוג: היום, שלושת הערוצים האלה נמצאים במלואם על YES והוט.

<אסף וסרצוג: על סלקום כרגע יש את ערוצי ספורט 5 ואת ערוץ one, וספקים חדשים שעושים כרגע את דרכם לשוק, כרגע אין להם איזשהו הסכם מסחרי עם אף אחד מהערוצים.

<אסף וסרצוג: מה שאנחנו מציעים פה זה קודם כל לחייב את כל ערוצי הספורט למכור לכל ספק תכנים.

<אסף וסרצוג: כשאני אומר "ספק תכנים" זה הפלטפורמות הרב ערוציות.

<אסף וסרצוג: איך ייקבע מנגנון המחיר?

<אסף וסרצוג: הוא ייקבע באופן שבו הערוץ הוא זה שקובע את המחיר.

<אסף וסרצוג: הוא קובע מחיר למנוי, ופשוט כל פלטפורמה מכפילה את המחיר למנוי במספר המנויים שלה וזה המחיר שהיא משלמת.

<אסף וסרצוג: הרעיון הוא שאנחנו מורידים את האפשרות שערוצי ספורט יהיו חסם מעבר בין הפלטפורמות השונות, על ידי זה שתהיה חובת מכירה, הערוץ יהיה חייב למכור, ושלא תהיה אפליה בהתאם לגודל.

<אסף וסרצוג: לגבי זכויות שידור – ניקח את הליגה הספרדית כדוגמה, שחבר הכנסת פרי הזכיר.

<אסף וסרצוג: לצורך העניין, הליגה הספרדית מוציאה מכרז לשידור, ניגשים מתמודדים עליה, ערוצי ספורט.

<אסף וסרצוג: היום, הפלטפורמות הקיימות, YES והוט לא יכולות להשתתף במכרזים על זכויות שידור.

<אסף וסרצוג: החדשות יכולות – סלקום, פרטנר.

<אסף וסרצוג: מציעים מכרז, מי שזוכה – זוכה, אחר כך התוכן הוא שלו והוא מוכר אותו במסגרת הערוץ.

דוד ביטן: במחיר שהוא קנה.

<אסף וסרצוג: אני לא מדבר כרגע על מה שאנחנו מציעים אלא על המצב הקיים.

<אסף וסרצוג: אתה משתתף במכרז, או במכירה ישירה, לא משנה, זוכה בזכויות שידור.

דוד ביטן: One יש לו.

דוד ביטן: אז למה שאני אשתתף במכרז?

<אסף וסרצוג: כל מפעל ספורט כזה הוא בעצם מונופול בפני עצמו כי יש רק אחד כמוהו.

<אסף וסרצוג: לכן, בצד אחד יש לנו מונופול בצד של המוכר, יש לי בלעדית זכויות שידור.

<אסף וסרצוג: בצד השני יש מונופסון, קונה אחד, זה אחד הסיבות שיוצרות את המחירים הגבוהים.

דוד ביטן: למה שאני אשתתף במכרז?

דוד ביטן: אני אחכה שמישהו יזכה ואני אקנה במחיר שהוא קנה.

<קריאות: - - -

<אסף וסרצוג: עכשיו אני מגיע לשאלת חבר הכנסת פרי – מה שאנחנו מציעים פה – הליגה הספרדית יצאה למכרז, ולצורך העניין זכה בה ערוץ ספורט מסוים.

<אסף וסרצוג: אנחנו מחייבים אותו - - -

איתן כבל: לא, תתאר את המצב הקיים.

איתן כבל: היום - - -

<אסף וסרצוג: היום מי שמשדר את הליגה הספרדית זה one.

<אסף וסרצוג: בסוגריים –אנחנו לא מחילים את זה על הסדרים קיימים.

<אסף וסרצוג: One תהיה מחויבת למכור את זה לערוצי הספורט הנוספים שיבואו.

<אסף וסרצוג: נניח, אם ערוץ 5 יבוא היא תהיה חייבת למכור לו.

<אסף וסרצוג: המחיר שיהיה הוא המחיר שהיא שילמה בעבור הזכויות.

<אסף וסרצוג: יספרו את כל המנויים שיש לערוצים, יחלקו כך שיהיה מחיר למנוי - - -

יעקב פרי: והמחיר יהיה אחיד - - -

<אסף וסרצוג: המחיר יהיה בעצם מחיר פר מנוי.

<אסף וסרצוג: כל ערוץ ישלם לפי מספר המנויים שהוא הולך לשדר אליהם, והערוץ שקנה, בדוגמה הזו – one, יוכל לקחת רווח סביר, בתוספת למחיר.

דוד אמסלם: מה זה רווח סביר, אתם גם קובעים את זה?

<אסף וסרצוג: לא.

<אסף וסרצוג: רווח סביר לא נקבע.

<אסף וסרצוג: רווח סביר נקבע על ידי הערוץ שמוכר.

<אסף וסרצוג: אם הרווח לא סביר יש לשר התקשורת אפשרות להתערב.

דוד ביטן: משתלטים על ערוצי הספורט, אתה מבין?

דוד אמסלם: אני מבין את הרעיון, יש לי רק איזושהי בעיה בקונספציה.

דוד אמסלם: כולנו רוצים להוריד את העלויות וכולנו רוצים שוק מאוד מאוד משוכלל, אבל לדעתי, קודם כל בקטע של הספורט אני מבין שיש שלושה ספקים שכל אחד מספק תוכן אחר.

דוד אמסלם: בכלל, כל מי שיש לו זכויות במדינת ישראל – גם למשל במכוניות, יש איזו סוכנות שמקבלת את הזכויות שלה ממדינת ישראל, אז בוודאי שבאותו תחום היא מונופול, כי זה סיפור הזכויות.

דוד אמסלם: אחרת, שכל אחד יקשר ישירות לצ'רלטון ויזמין את הערוץ לבד.

דוד אמסלם: אז זו המהות בכל העניין הזה של רכישה.

דוד אמסלם: לי מפריע דבר אחד.

דוד אמסלם: אני לא מבין למה המדינה צריכה להתעסק במחיר, כמו שהיא לא מתעסקת ב- - - הרי גם בין הערוץ, בין הוט ל-YES, יש למשל תכנים נוספים.

דוד אמסלם: שם אנחנו לא אומרים להם – קנית סרט?

דוד אמסלם: תמכור אותו באותו מחיר.

דוד אמסלם: בסופו של דבר מדובר בשוק חופשי שצריך להתנהל אתו נכון.

דוד אמסלם: אני גם מאמין שבסוף יש קונה מרצון ומוכר מרצון.

דוד אמסלם: גם אני, כשאני קונה תרופה אני קונה אותה במחיר שונה מאשר הקופה.

דוד אמסלם: אז לכן משאירים את זה לכוחות השוק.

דוד אמסלם: אני מניח שבסוף התהליך הדברים יתאזנו.

דוד אמסלם: לכן לא הצלחתי להבין בכלל למה מתערבים.

דוד אמסלם: בגדול אני מסכים אתך שיש דבר שהוא חשוב, שהוא חייב למכור לכולם.

דוד אמסלם: אין מצב שהוא לא מכור למישהו, אבל זה עסק פרטי.

דוד אמסלם: תשאיר אותו לנהל את המשא ומתן מולו, זה עסק פרטי.

דוד אמסלם: אני מניח שבסוף העסק יתאזן כי בסוף הוא רוצה למכור והוא רוצה לקנות, ואם ייכנס עוד ערוץ - - -

דוד ביטן: אבל לא בטוח שהוא ירצה למכור.

דוד אמסלם: בתפיסה שלי – תמיד כדאי לי למכור.

דוד אמסלם: לא אספר לך כמה פילוחי שוק יש, וכו', לא אכנס לזה בכלל.

דוד אמסלם: אני רק רוצה לומר שבשוק הזה מה שאתם צריכים להקפיד זה שהוא מוכר לכולם, והוא לא מוכר למי שהוא רוצה.

דוד אמסלם: לגבי סוגיית המחיר – אמרתי, בסופו של דבר מדובר על קטע כלכלי, אם זה ערוצים שלי אני רוצה למקסם את הרווחים בהם וכשאני חייב למכור לכולם, בסוף אני רוצה להביא מקסימום רווח.

דוד אמסלם: לכן הייתי משאיר את זה שם, גם מה עוד שמדובר בשלושה ספקים.

דוד אמסלם: דרך אגב, לא כל אחד מתעניין בליגה הספרדית.

דוד אמסלם: אחד מעניין אותו הליגה הישראלית – קונה רק ישראלית.

דוד אמסלם: ערוץ 5 הוא בכלל פתוח לכולם, בלי קשר לכלום, כחלק מהחבילה, בכלל.

דוד אמסלם: לכן אני לא מצליח להבין למה במקרה דנן אתם מתערבים, דווקא פה כדי להגביל פה גם את המחיר?

דוד אמסלם: תשאירו את זה - - -

<קריאות: - - -

דוד אמסלם: אני חושב שבמסגרת הרגולציה צריך לאפשר לכולם לקנות ולא להתערב בנושא המחירים.

דוד אמסלם: אני באמת מאמין שבסופו של דבר זה יגיע, בסופו של דבר, זה ישורשר לשם, וצריך להשאיר את כוחות השוק להביא את המחיר המקסימלי.

דוד אמסלם: אני טוען שאיפה שהמדינה נוגעת במחיר, מה שקורה בפועל זה שהמחיר עולה.

דוד אמסלם: לא יורד, עולה.

דוד אמסלם: לכן הרגולציה צריכה לתת להם לפעול ולהכריח אותם למכור לכולם ומכאן – תסדרו לבד.

דוד אמסלם: דרך אגב, כמו שאתם לא מתערבים במחיר של הכבלים.

דוד אמסלם: אני קונה מהוט - - - אני עובר מהוט ל-YES לפי המחיר.

דוד אמסלם: אני מחליט.

דוד אמסלם: אני מתקשר ושואל: תגיד, יש מבצעים?

דוד אמסלם: ואז אני עובר לצד השני.

דוד אמסלם: לא רק הספורט חשוב בטלוויזיה, יש עוד דברים.

דוד אמסלם: כשלי היו ילדים קטנים היו חשובות לי בעיקר התוכניות של הילדים.

דוד אמסלם: אז לא עניין אותי הספורט.

איתן כבל: תחשוב על זה שיש כאלה שיש להם גם ילדים וגם אוהבים ספורט.

<קריאות: - - -

דוד אמסלם: אני רוצה לסכם – אני חושב שיעשה טוב המחוקק, או אתם – אל תתערבו.

דוד אמסלם: תעשו רגולציה נכונה, אגב, בכל המשק ובכל הנושאים.

דוד אמסלם: ואל תתערבו.

דוד אמסלם: אני מאמין שהמחיר הטוב יהיה כשאתם לא מתערבים.

<אסף וסרצוג: אני רוצה להתייחס - - -

<קריאה: למה אנחנו לא יכולים לראות את הערוצים - - - ולא דרך הוט ו-YES - - -

<אסף וסרצוג: המטרה היא להפחית את זכויות השידור, שהמחירים ירדו ושזה ישורשר עם לצרכן.

איתן כבל: מה שאני מבקש – תתייחס לשאלה גם אם הוא לא פה, אנחנו רוצים תשובה לנקודה שנוגעת – חובת ה- must sell, נניח שנקבל אותה, אבל השאלה הנוספת היא למה להתערב במחיר.

איתן כבל: אם ממילא אני מייצר את החובה של ה-must sell, אני רוצה לייצר אצל האנשים incentive מסוים שאם הוא הולך להתחרות על המחיר של אחד המפעלים, הוא יודע שיש לו חובה אחר כך לתת את זה.

איתן כבל: אל תפריע לי בשלב הזה לייצר את התחרות גם מולם.

איתן כבל: כמובן שזה צריך באיזשהו איזון, שאנחנו לא מוצאים את עצמנו מעלים את המחיר של חבילת הספורט.

איתן כבל: למה נדרשת ההתערבות?

<אסף וסרצוג: בעצם, אם אנחנו קובעים חובת מכירה בלי איזשהו מנגנון של תמחור אז זו חובה שהיא עקרה מתוכן כי היא יכולה גם לא לקרות.

<אסף וסרצוג: תהיה חובה אבל לא תהיה הסכמה ע המחיר.

<אסף וסרצוג: לצורך העניין, בערוצי הספורט אמרנו שיש חובת מכירה, המחיר ייקבע על ידי הערוץ, אנחנו רק אומרים מה יהיה המנגנון: הוא חייב להיות אחיד לכל מנוי, כך שכל פלטפורמה תשלם לפי חלקה היחסי.

<אסף וסרצוג: במפעלים, מה שאנחנו אומרים – המחיר ייקבע בהסכם חופשי בין ערוץ הספורט שרוכש את הזכויות לבין בעל הזכויות, אבל המחיר הזה שייקבע הוא המחיר שממנו ייגזר אחר כך השרשור הלאה.

מכלוף מיקי זוהר: אפשר הערת ביניים?

איתן כבל: לא.

איתן כבל: רק אם זו הערה באמת.

מכלוף מיקי זוהר: הערה בונה.

מכלוף מיקי זוהר: אני חושב שהיא תורמת לדיון.

איתן כבל: אני אגיד לך מה הבעיה שלי – אצלנו בוועדה אין בלי תור.

איתן כבל: אם זו רק הערה, בבקשה.

מכלוף מיקי זוהר: מציג פה הרפרנט רעיון שבעצם הוא רוצה מצב שבו תהיה אפשרות לכל אחד מהאזרחים לצפות בשידורים.

מכלוף מיקי זוהר: האם הרפרנט בדק מה ההשלכות של הפעולה הרגולטורית שלו, כי זו פעולה רגולטורית שתעלה מן הסתם מחיר מסוים.

מכלוף מיקי זוהר: יש לה יתרונות, יש חסרונות.

מכלוף מיקי זוהר: השאלה אם הוא יודע מה המחיר, כי אם מחר בבוקר החברות שזכו במכרזים יחליטו לצמצם את ההשקעה שלהם ב-50%, נניח, לאור הרגולציה הכבדה שאתם מכבידים עליהם כרגע, ובמקום להשקיע 150 או 250 או 200 מיליון שקל הם יחליטו להשקיע רק 60 מיליון שקל.

מכלוף מיקי זוהר: מי משלם את המחיר אתם יודעים?

מכלוף מיקי זוהר: הצופה הישראלי, כי בסוף ערך ורמת הספורט במדינת ישראל יכולים לרדת פלאים.

מכלוף מיקי זוהר: אם רמת הספורט תרד פלאים יש בה פחות כסף והצופה הישראלי גם לא יתעניין בה.

מכלוף מיקי זוהר: יכול להיות שאתם תוקעים גול עצמי, תרתי משמע - - -

<אסף וסרצוג: אבל הטיעון הוא הפוך.

יעקב פרי: מה הרגולציה מכבידה, לדעתך?

מכלוף מיקי זוהר: עצם הרעיון שאתה בא ואומר לערוצי טלוויזיה שרכשו במיטב כספם שיש להם חובת מכירה, בעצם הפכת אותם לעקרים.

מכלוף מיקי זוהר: כל הכוח של התחרות שלהם נעלם מהם.

מכלוף מיקי זוהר: אתה בעצם מחייב אותם לעשות פעולות.

מכלוף מיקי זוהר: אני בא ואומר, כשתגיע זכות הדיבור שלי אני אציע את הרעיון שגם יפתור את הבעיה וגם יאפשר לכל הצופים לראות את התוכניות מבלי שום צורך ברגולציה.

<אסף וסרצוג: הטיעון פה הוא הפוך.

<אסף וסרצוג: במצב שנוצר היום יש לך איזשהו כשל מסוים באופן שבו המכרזים מתנהלים, המשא ומתן.

<אסף וסרצוג: בגלל שיש לך מונופול בשני הצדדים, ובגלל שלצורך העניין אפשר גם להשתמש בזכויות תוכן כחסם בפני כניסה של שחקנים חדשים, המחיר עולה.

<אסף וסרצוג: המחיר הזה בסוף מגולגל לצרכן, בין אם זה דרך המחיר שאנחנו משלמים בטלוויזיה, בין אם זה דרך פתיחת ערוצי פרמיום – זה בסופו של דבר מגיע הלאה.

מכלוף מיקי זוהר: הפתרון הוא פשוט - שכולם יוכלו לצפות מתי שהם רוצים ואיך שהם רוצים.

מכלוף מיקי זוהר: זה צריך להיות הפתרון.

<אסף וסרצוג: לא רק.

<הרן לבאות: מה עם המחיר?

מכלוף מיקי זוהר: אתה לא רוצה להתערב במחיר.

<הרן לבאות: אני אסביר – קודם כל - - -

<קריאות: - - -

מכלוף מיקי זוהר: אתה רוצה שכל אזרח יוכל לראות את משחק הכדורגל - - - ולא יהיה חייב להשתייך ל-YES או להוט כדי - - -

<הרן לבאות: המטרה היא שזה יקרה במחיר סביר.

מכלוף מיקי זוהר: המחיר – זה לא תפקידך.

<הרן לבאות: אתה שואל אותי מה המטרה.

מכלוף מיקי זוהר: אז שהמדינה תעשה שיפוי.

דוד ביטן: אז שהמדינה תקנה את הספורט.

דוד ביטן: תעשו הלאמה של הספורט הישראלי בלי - - -

<הרן לבאות: - - -

דוד ביטן: תגישו אתם הצעות בלי מכרזים.

דוד ביטן: למה אתם - - - ?

דוד ביטן: יש גבול לכל דבר.

ג'מאל זחאלקה: למה אתם כל כך חמים נגד חוק שהממשלה הביאה?

דוד ביטן: מותר לנו לתקן את חוק ההסדרים, אם לא איכפת לך.

ג'מאל זחאלקה: אני רק תוהה.

ג'מאל זחאלקה: משתאה.

עבד אל חכים חאג' יחיא: אולי ניכנס לעשות סולחה בין הליכוד לכולנו.

דוד ביטן: לא שייך.

דוד ביטן: מה זה שייך.

דוד ביטן: חוק ההסדרים, מקובל - - -

עבד אל חכים חאג' יחיא: אני חושב שבחוק צריך לחייב את כל הזכיינים למכור לכולם.

עבד אל חכים חאג' יחיא: על זה אני חושב שיש הסכמה בין כולם, כך שתהיה אפשרות לתחרות.

עבד אל חכים חאג' יחיא: המחיר – לא יכול להיות, לא תתאפשר תחרות אם לא ניתן את המחירים לפי מספר המנויים.

עבד אל חכים חאג' יחיא: אחרת, אם אני אקבע מחיר כולל לכל ספק או זה שמוכר את החבילות, ואני אגיד לו – שמע, אתה תשלם את הסכום ולא מעניין אותי כמה מנויים יש לך, אז אני מונע ממנו להיכנס לתחרות.

עבד אל חכים חאג' יחיא: חשוב שזה יהיה לפי מספר המנויים כי אחרת לא תהיה לו כדאיות כלכלית להיכנס לתחום הזה.

עבד אל חכים חאג' יחיא: אני חושב שהתחרות הזו, אם קובעים את המחיר השווה למנוי, זה מה שחשוב – המחיר השווה לכולם.

עבד אל חכים חאג' יחיא: זה שאתה חייב למכור, אבל באותו מחיר.

עבד אל חכים חאג' יחיא: אני נכנס לסופרמרקט, אני יכול לקנות את אותו פריט, לא משנה אם זה אני או אחרים, יהיה מחיר שווה לכולם.

עבד אל חכים חאג' יחיא: עם זה אפשר להתקדם למצב של תחרות.

עבד אל חכים חאג' יחיא: התחרות הזו יכולה להוביל לירידה, ירידת מחיר לצרכן.

עבד אל חכים חאג' יחיא: הזכיין ירוויח מכך שהוא מוכר ליותר, הוא קובע את המחיר ואז הוא לא ייפגע.

עבד אל חכים חאג' יחיא: מי שיכול להיפגע לכאורה – אנשים שיש להם מונופולים היום.

עבד אל חכים חאג' יחיא: תהיה תחרות שאנשים יעברו לקנות חבילות מספקים אחרים.

עבד אל חכים חאג' יחיא: אנחנו רוצים את התחרות הזו, ואז התחרות הזו תוביל לירידת מחירים וזה גם יכול להגיע למצב, אם אנחנו מתקדמים ואם לכולם יש את האפשרות לשדר את הספורט – שהספורט יהיה חלק מהחבילה הכוללת, ולא נשלם עבור המשחק הזה והערוץ הזה בנוסף, וזה מה שאני מתפלל אליו, מייחל לו, שנגיע למצב שגם ספורט לא יימכר בנפרד, אלא יהיה בתוך החבילה.

עבד אל חכים חאג' יחיא: בנוסף גם הייתי רוצה לראות – כי יש טלוויזיה אחת בערבית, בכבלים, הערוץ היחיד בשפה הערבית שגם הוא יוכל להיכנס ולשדר את הספורט הזה.

עבד אל חכים חאג' יחיא: אני מקווה גם על זה לשמוע תשובה.

אלי כהן: אני רוצה לדבר על זווית אחת נוספת שקשורה לחקיקה הזו של שידורי הטלוויזיה בנושא של הספורט.

אלי כהן: יש תופעה שהולכת וקורית בצורה מאוד משמעותית בשנים האחרונות שזה זליגת תכני ספורט מערוצים ציבוריים לכיוון ערוצים בתשלום.

אלי כהן: בסופו של דבר, גם מי שלצורך העניין – ערוץ 5, שהוא לכאורה פתוח, אתה צריך לשלם 300 שקלים להוט או ל-YES על מנת לראות אותו.

אלי כהן: אם יש לך עידן פלוס ויש לך אנטנה ואין לך את הכמה אלפי שקלים לשלם בשנה אתה למעשה לא בא ויכול להתחבר.

אלי כהן: לכן כאן צריך לבוא ולדבר על שני דברים, ולמעשה חברות הוט ו-YES הפכו את שידורי הספורט מתוך מטרה אחת להיות חסם מרכזי לגרום לכך שגופים נוספים לא יוכלו להיכנס.

אלי כהן: למעשה יש כאן איזושהי הסכמה שבשתיקה, ולכן אנחנו רואים רק אותם נשארים ואנחנו רואים באמת את הנושא הזה של הספורט שבינתיים מטיב עם קבוצות הספורט, מכיוון שהן מצליחות לקבל מחירים יותר גבוהים, אבל זה ענה לטווח הקצר לאורך זמן, מה שיקרה – האהדה לספורט, החשיפה לספורט, המעורבות של בני נוער לספורט וכן הלאה, תלך ותקטן.

אלי כהן: לכן אני רוצה להפריד בהתייחסות שלי בין הערוצים שמשודרים בתשלום, כמו הוט, YES, סלקום ופרטנר, לבין הערוצים האחרים.

אלי כהן: כאן אני כן חושב שצריך לאפשר שייכנסו ערוצים נוספים, ועל החלק הזה בהצעה אני רוצה לברך.

אלי כהן: יש כמובן סעיפים שהם קצת דרקוניים ומיותרים שאנחנו בכל דבר בתור מדינה נתערב, נקבע מחירים.

אלי כהן: אני חושב שזה מיותר.

אלי כהן: יש תכנים, יש מכרז, המכרז יכול לבוא ולהיפתח כל פעם.

אלי כהן: בנושא השני, שהוא הדבר החשוב בעיניי, יש גם הצעת חוק של חבר הכנסת מיקי זוהר ושלי, זה הישג שאני בטוח שאתה יכול לבוא ולהוביל להצלחתו וזה לקבוע תכנים מסוימים שיהיו בערוצים פתוחים.

אלי כהן: יש מאות אלפי משפחות, אדוני היושב-ראש, שלא יכולות להרשות לעצמן לשלם את ה-300 שקלים בחודש.

אלי כהן: לכן אני אומר, אדוני – אני חושב שחלק מהתכנים באולימפיאדה - - -

איתן כבל: רק להסב את תשומת ליבך.

איתן כבל: אני הובלתי את המהלך שאמר – הגדרנו מה הם אירועי ספורט בעלי חשיבות לאומית.

איתן כבל: ובין לאומית, שיש חובה שהם יהיו בערוצים פתוחים.

איתן כבל: אז היום, בשונה מהעבר, ברמת העיקרון – זאת אומרת, צריכה להיות הגדרה של מה הם הדברים – גמרים, כל מיני תחרויות מהאולימפיאדה ועד אליפות עולם - - -

אלי כהן: חוץ מזה שאתה לצרוך העניין - - -

<קריאות: - - -

אלי כהן: חוץ מזה שאתה, לצורך העניין, מוביל את ועדת הכלכלה ואתה יושב-ראש ועדת הכלכלה, אני יודע שאתה גם חובב ספורט.

אלי כהן: אבל כל זה לא קורא בשטח, אדוני.

אלי כהן: גם המשחק המרכזי – גם הוא עבר לצורך העניין לשידור בערוץ בתשלום.

אלי כהן: לכן אדוני, אני מציע, את החלק השני - - -

עבד אל חכים חאג' יחיא: - - -

איתן כבל: אין לזה קשר, אני לא רוצה לפתוח את זה.

איתן כבל: זה כבר זכויות בינלאומיות והסכמים.

איתן כבל: רצו לעשות טוב.

איתן כבל: עכשיו לקלל אותם על זה שרצו לעשות טוב?

אלי כהן: אדוני היושב-ראש, אני רוצה לסכם.

אלי כהן: את החלק השני של ההצעה, במקום הנושא של ה-7 מפעלים הרי יש, לצורך העניין את חובת המכירה.

אלי כהן: אני מקבל את ה-must sell, רק לא צריך להתערב במחיר.

אלי כהן: במקום 7 מפעלים אני מציע לך, אדוני, להקים צוות פנימי שיוכל תוך שבוע לבוא ולגבש יחד עם החברות הנוספות שנמצאות כאן איזה תכנים יהיו בערוץ ציבורי פתוח, ואני בטוח שאתה תוכל להגדיר.

איילת נחמיאס ורבין: מעבר לספורט?

איילת נחמיאס ורבין: מעבר לספורט, אתה מדבר?

אלי כהן: לא, בספורט.

אלי כהן: אני מדבר על האולימפיאדה, משחק מרכזי, על הדברים האלה.

אלי כהן: ואז נוכל לוותר, לדעתי, על המפעלות, ואז ניתן את הבשורה האמיתית למשפחות שלא יכולות לשלם להוט ו-YES.

דוד ביטן: קודם כל אני מסכים עם אלי כהן.

דוד ביטן: יש דברם באמת שצריכים להיות בארצי, וחשבתי שזו מטרת החוק, ולא להתערב בדברים אחרים.

דוד ביטן: אני מבין מצד אחד שהספורט הוא המוביל.

דוד ביטן: מי שיש לו ערוצי ספורט – אז רוכשים את המנויים שלו, ולהפך – למי שאין, לא רוכשים.

דוד ביטן: את זה הבנו, לכן צריך איזשהו שינוי מסוים אבל מה שאתם עושים זה כבר מוגזם.

דוד ביטן: אני רוצה להסביר לכם דבר אחד.

דוד ביטן: למה שאני אשתתף במכרז?

דוד ביטן: אם אני יודע שמי שזכה חייב למכור לי במחיר שהוא קנה, אז אני אתן לו להגיש לבד.

דוד ביטן: אחר כך אני אכנס ואגיד- את זה אני רוצה, את זה אני רוצה – אני לא חייב לקנות את הכל.

דוד ביטן: התוצאה של זה היא אל"ף, שיש פה התערבות בהליכי מכרז, דבר שלא מקובל בחקיקה הישראלית.

דוד ביטן: אף פעם אנחנו לא מתערבים.

דוד ביטן: אם יש מכרז אז יש תחרות.

דוד ביטן: אתם לא יכולים לבוא ולהגיד שאני הלכתי למכרז ואין תחרות.

<אסף וסרצוג: - - - במכרזים.

<אסף וסרצוג: חלק יכול להיות במכירה.

<אסף וסרצוג: לא מחויב לצאת מכרז.

דוד ביטן: אבל למשל ההתאחדות לכדורגל מוציאה מכרז.

דוד ביטן: אוקיי?

דוד ביטן: זה קיים.

דוד ביטן: והפעם המכרז היה מאוד גבוה כי היתה איזושהי תחרות מסוימת.

דוד ביטן: קמו חברות אחרות שרצו להשתלב.

איתן כבל: זה היה סלקום או פרטנר?

<קריאה: פרטנר.

דוד ביטן: בניגוד למה שקורה בדרך כלל, שאנחנו עושים את הרפורמות על מנת להוריד לאזרח, להפחית את המחיר שהוא משלם, פה הרפורמה היא מאוד בעייתית, כי מצד שני היא פוגעת ברמה מאוד גבוהה בשירות שהאזרח מקבל, כי אתם צריכים להבין.

דוד ביטן: אתם אומרים שהאזרח רוצה ספורט, ואיפה שיש ספורט – הוא הולך, אבל אתם הולכים לפגוע במה שהאזרח הולך לקבל כי אף אחד לא ירכוש שידורים – אין טעם שהוא יעשה את זה.

דוד ביטן: לכן הרפורמה הזו מצד אחד מאוד בעייתית, ומצד שני אנחנו לא רגילים להתערב, אנחנו מתערבים איפה שיש מונופול, ופה אנחנו מתערבים בגלל סיבות אחרות, לא בגלל שיש מונופול.

דוד ביטן: אף אחד לא אומר שמישהו מחזיק איזשהו מונופול בעניין הזה.

דוד ביטן: את זה אתם לא אומרים.

<הרן לבאות: זה נכון גם לליגה האנגלית?

דוד ביטן: הליגה האנגלית זה מונופול, כי זו הליגה האנגלית, מה לעשות?

דוד ביטן: אבל אנחנו קונים מהם.

<הרן לבאות: אבל זה גם יהיה בסדר?

<הרן לבאות: אני שואל.

<הרן לבאות: הליגה הספרדית התייקרה כי פתאום היתה תחרות.

<הרן לבאות: בדיוק מה שתיארת לגבי הליגה הישראלית.

דוד ביטן: One רכשו, וערוץ 5 לא רכשו.

דוד ביטן: מה לא בסדר?

<הרן לבאות: המחירים במכרז מאוד מאוד עלו.

<הרן לבאות: אני שואל – מבחינתך, כשאתה מדבר על ההתאחדות ועל הליגה הישראלית, אתה אומר - גם המוצר הישראלי ייפגע.

<הרן לבאות: האם אתה שוקל את אותו משקל גם לגבי הליגה האנגלית?

דוד ביטן: בוודאי.

<הרן לבאות: הליגה האנגלית תיפגע.

דוד ביטן: אני אסביר לך את הדבר הפוך – למה שהליגה האנגלית תמכור לך?

דוד ביטן: ברגע שאין תחרות על המחיר של הליגה האנגלית, הם לא ימכרו לך.

<הרן לבאות: - - -

דוד ביטן: ההתאחדות האנגלית או הליגה האנגלית – למה שהיא תמכור לטלוויזיה הישראלית אם היא יועדת שהיא מקבלת מחיר מאוד נמוך?

דוד ביטן: היא לא תמכור, או שהיא תשים מחר - - -

<הרן לבאות: התשובה היא – היא מכרה.

<הרן לבאות: היא מכרה בעבר והיא תמשיך למכור - - -

דוד ביטן: אני לא יודע.

דוד ביטן: אתה חושב שאתה יודע הכל, אני לא יודע.

דוד ביטן: מצד אחד לא בטוח שימכרו לנו כי המחיר יהיה נמוך.

דוד ביטן: מצד שני אנחנו פוגעים במה שהאזרח רוצה לראות.

דוד ביטן: לכן אני אומר – אנחנו צריכים לדאוג שאנשים ייראו ערוץ 10 - - - אבל אנחנו לא יכולים להתערב בדברים האלה.

דוד ביטן: לכן החוק הזה הוא מאוד מאוד בעייתי.

דוד ביטן: הגיע הזמן שלא נדון בחוקים כאלה, אדוני היושב-ראש, פשוט נפסול אותם מההתחלה.

דוד ביטן: לא חובה לקבל כל מה שהאוצר מביא בחוק ההסדרים.

<שירה גרינברג: הצעת החוק אינה קובעת – הממשלה אינה קובעת מחיר.

<שירה גרינברג: יש פה קונה ומוכר שצריכים לקבוע מחיר.

<שירה גרינברג: כשאנחנו מסתכלים – שום דבר הממשלה לא קובעת, גם לא הרווח הסביר.

<שירה גרינברג: גם המחיר בין הקונה והמוכר, הכל זה הקונים והמוכרים קובעים.

<קריאות: - - -

איתן כבל: אני רוצה לומר מילה – אני אומר לאנשי האוצר ולכולנו.

איתן כבל: המבחן הוא מבחן המחיר.

איתן כבל: לכולנו.

איתן כבל: בסוף, בסוף אם לא הצלחנו להוריד.

איתן כבל: את מה שחבר הכנסת אלי כהן אומר, ומה שאתה אומר וכולנו לגבי הערוצים הפתוחים – לי, לפחות, אין מחלוקת אתכם.

איתן כבל: בסופו של דבר אם אחרי כל זה כל התחרות לא מייצרת את זה שחבילת הספורט היא יותר זולה, לא עשינו כלום.

<הדר זהבי: - - -

דוד ביטן: אבל מה עם התוכן של החבילה?

דוד ביטן: גם התוכן לא יהיה טוב, תבין.

איתן כבל: יש פה שתי פלטפורמות.

איתן כבל: יש כאן שני פילים שאני שם אותם פה, על השולחן.

איתן כבל: הטענה של האוצר היא – הפתיחה של ה-must sell - - -

דוד ביטן: תוריד את המילה "תחרות", היא לא קיימת פה.

איתן כבל: הוא רוצה לייצר תחרות.

דוד ביטן: אבל הוא מונע תחרות.

איתן כבל: אני לא קובע עכשיו עמדה, אני מנסה קודם כל להבין ולקבוע גם את הכיוון שאני נותן אותו.

איתן כבל: אם אין יכולת או אם לא ייווצר ה-incentive הזה שבסוף מחיר החבילה יהיה יותר זול, לא עשינו כלום.

איתן כבל: אני רק אומר במובן הבסיסי, הרי זה כל הסיפור.

איתן כבל: הרי מה הטענה?

איתן כבל: אם הייתי יכול לדמיין כאן, לעשות פה לוח שבו אזרחים ייכנסו ויגיבו על המחירים, הרוב המכריע – נכון שיש טוענים שהמחיר בישראל אל מול מה שהוא מקבל זה מחירים יחסית סבירים.

איתן כבל: לדיון הבא אני ארצה מכם התייחסות גם לדבר הזה.

איתן כבל: אבל לגופו של עניין, מה שאני מבקש מכם להבין שרוב הציבור מרגיש שהחבילה שלו - - - גם ככה יש לנו טענות כלפי הוט ו-YES.

איתן כבל: יש לנו טענות כבדות על האופן שבו אתה מרכיב את החבילה וכל מיני דברים כאלה.

איתן כבל: על זה נאמר –"לא זו אף זו".

איתן כבל: לא מספיק שהחבילה הבסיסית שאתה מחויב לה היא גבוהה, אם אני ואתה עכשיו הטענה היא שאתה מדביק לו את החבילה הנוספת, חבילת הספורט שאנשים לא מרגישים שהיא יפה לכל נפש, ואנחנו נמצאים במצב שרוב האוכלוסייה שקונה את ערוצי הספורט זה לא בהכרח מי שיכול, זה עמך ישראל – מכל שכבות האוכלוסייה, מהשכבות הנמוכות עד הגבוהות.

איתן כבל: הערוצים הפתוחים רוקנו מתוכן.

איתן כבל: אין להם ברירה.

איתן כבל: מה קורה?

איתן כבל: הערוצים, מה הם עושים?

איתן כבל: הם לא משדרים את המשחק - - - כל פעם פותחים לך את זה במקום אחר.

איתן כבל: פעם מכבי תל אביב תהיה פה, פעם המשחק של ביירן יהיה כאן, פעם הקבוצה ההיא תהיה כאן.

איתן כבל: אני עכשיו רק מתאר את המצב.

איתן כבל: אז אתה, אין לך ברירה, בנסיבות האלה.

איתן כבל: אתה אומר, לי אין ברירה אלא לקנות הכל.

איתן כבל: ואם בסוף, החבילה, אין לי את ה-incentive לייצר תחרות, אז מה עשינו?

מכלוף מיקי זוהר: המצב שאדוני תיאר הוא נכון.

מכלוף מיקי זוהר: לפתור אותו, הפתרון הוא נגישות לכולם לכל המשחקים.

ג'מאל זחאלקה: אני חושב שצריך להסתכל על זה, כמו כל שאלה אחרת, מנקודת מבטו של האזרח הפשוט, וצריך לקבוע מספר עקרונות.

ג'מאל זחאלקה: קודם כל – שהוא יקבל.

ג'מאל זחאלקה: יש אזרחים שבגלל האוניברסאליות של הפריסה של הוט ושל YES, לא מגיעים אליהם הכבלים.

ג'מאל זחאלקה: אזרחים רבים.

<מיכל רפאלי כדורי: לוויין מגיע לכולם.

ג'מאל זחאלקה: נכון.

ג'מאל זחאלקה: אני אומר: כבלים – לא מגיעים אליהם.

ג'מאל זחאלקה: דבר שני, המחיר.

ג'מאל זחאלקה: צריך לעשות כך שהמחיר, לא מעניין אותי לא הוט ולא סלקום ולא צ'רלטון – מעניין אותי איך זה יגיע לאזרח, ומשם צריך לבנות את זה.

ג'מאל זחאלקה: במסמכים שאני רואה לפני אומרים: אנחנו נעשה כך וכך, וזה יתגלגל בסופו של דבר לאזרח.

ג'מאל זחאלקה: ניתן לזה להתגלגל.

ג'מאל זחאלקה: אם אתה לא ערב שהשינויים שאתה מציע יוזילו מחירים, אז תעשה שיעורי בית, תעשה שינויים עוד יותר גדולים, אחרים כדי להיות ודאי שהמחיר יוזל לאזרח.

ג'מאל זחאלקה: ההרגשה שלי היא שהחגיגה נגמרה.

ג'מאל זחאלקה: המונופולים ששלטו בשוק והתעללו באזרחים, וזה מה שמעניין אותי, לא זה שמוכרים לסלקום או הוט – מה שחשוב – שזה יוזיל לאזרח.

ג'מאל זחאלקה: החגיגה הזו נגמרת והם יצטרכו, החברות וההשפעה הפוליטית שלהם צריכה ללכת לכיוון של להודות שהתקופה נגמרה, שאנחנו מתחילים תקופה חדשה ובתקופה החדשה המחירים יהיו יותר זולים והם יצטרכו להתאמץ יותר בשביל להרוויח.

ג'מאל זחאלקה: אני חושב שהאינטרסים הכלכליים לא צריכים לגבור על האינטרס של הציבור.

מכלוף מיקי זוהר: אני מציע לאדוני רעיון שאם הוא יקדם אותו יהיו מיליוני אזרחים שיודו לו על כך.

מכלוף מיקי זוהר: אני חושב שה-issue פה לפנינו הוא לא סוגיית התחרות.

מכלוף מיקי זוהר: ה-issue פה הוא סוגיית הנגישות לתכנים.

מכלוף מיקי זוהר: הווה אומר שאנחנו כמחוקקים רוצים שכל אזרח במדינת ישראל יוכל לצפות בשידורי ספורט כאוות נפשו, בהתאם למחיר שהוא גם סביר.

מכלוף מיקי זוהר: אנחנו לא מצפים שהמחירים יהיו יקרים מדי כדי שהוא יוכל להיות גם נגיש אליהם.

מכלוף מיקי זוהר: אבל המטרה שלנו, בסופו של דבר, שכל אזרח שירצה לראות תוכן במחיר סביר יוכל לעשות את זה.

מכלוף מיקי זוהר: אני מציע לאדוני לחייב כל חברה שזוכה בשידורי ספורט לפתח אפליקציה, שכל אחד מהטלפון הסלולארי שלו יוכל להוריד אותה ולצפות כאוות נפשו בשידורי ספורט באמצעות האפליקציה, באמצעות מחיר סביר, הוגן, לכל דורש.

מכלוף מיקי זוהר: בזה, כל הסוגייה נפתרה.

רועי פולקמן: אפשר לחייב בחוק אפליקציה?

מכלוף מיקי זוהר: כן, אפשר לחייב בחוק שתהיה גישה באמצעות אפליקציה.

<אסף וסרצוג: זה לא פותר את הבעיה של התחרות.

מכלוף מיקי זוהר: זה פותר את בעיית הנגישות.

איתן כבל: אתה מביא פיצוחים, מביא תקרובת, שם את הסלולר - - -

מכלוף מיקי זוהר: היום יש טכנולוגיות מספיק טובות שאפשר להעביר את זה גם לשידור בטלוויזיה.

מכלוף מיקי זוהר: למרות שאתה מוריד את זה בטלפון אתה מחבר את זה לטלוויזיה.

מכלוף מיקי זוהר: העניין הוא רק שבעצם, הקונספט הוא שהתוכן יהיה פתוח לכולם.

מכלוף מיקי זוהר: היום אין כמעט אחד שלא מחזיק סמרטפון, ואם הוא מחזיק סמרטפון הוא יכול להוריד את האפליקציה.

מכלוף מיקי זוהר: אם זה אפליקציה של חברה כלשהי הוא יוכל לראות כמה שהוא רוצה ואיך שהוא רוצה.

מכלוף מיקי זוהר: כל הסיפור הזה היום מתייתר ברגע שיש אפליקציה.

איתן כבל: לדעתי זה רק עניין של זמן שהכל יתייתר.

מכלוף מיקי זוהר: אז אדוני, בוא תיזום מהלך.

<מיכל רפאלי כדורי: מה מונע מהם היום - - -

מכלוף מיקי זוהר: כי לא חייבנו אותם.

עבד אל חכים חאג' יחיא: דרך אגב, רשת אל-ג'אזירה שמשדרת ספורט פי כמה ממה שמשדרים הערוצים אצלנו פה, יש לה את האפליקציה שאתה יכול לקנות את המנוי לנייד שלך.

עבד אל חכים חאג' יחיא: אז זה קיים וזה אפשרי.

מכלוף מיקי זוהר: אדוני, תהליך הזה, הפקה של אפליקציה, יכול להסתיים עוד לפני שהתקציב יעבור.

מכלוף מיקי זוהר: אם אדוני יאמר שאפליקציה כזו שתהיה נגישה לכל צרכי הספורט במדינת ישראל מהווה פתרון, אתה תראה שהציבור במדינת ישראל יוקיר תודה.

מכלוף מיקי זוהר: בעצם החוק הזה, שאנחנו מדברים עליו היום – יתייתר.

מכלוף מיקי זוהר: אם לכל אחד תהיה אפשרות לגשת אל הטלפון הסלולארי שלו, להוריד אפליקציה של אחת מהחברות שמוכרות את שידורי הספורט ולצפות בזה בסלולארי או באמצעות טלוויזיה או מחשב, בתשלום סביר, כמובן – מה אנחנו צריכים את החוק?

עבד אל חכים חאג' יחיא: נקבע לו את התשלום, או נשאיר את זה למונופול שלו?

מכלוף מיקי זוהר: היום התשלום עדיין נקבע על ידי מחזיקי הזכויות.

מכלוף מיקי זוהר: המדינה לא יכולה, היא גם לא מסוגלת להתערב במחיר, וגם לא כדאי לה.

עבד אל חכים חאג' יחיא: יש לי כמה ילדים – אז כל אחד ישלם?

מכלוף מיקי זוהר: בחודשים האחרונים אנחנו רואים כמה חוקים, אחד מהם מגיע ביום רביעי לפתחי, בוועדת הכספים, לגבי נושא ההימורים בספורט, והגבלות שרוצים לעשות על ההימורים ועל ההכנסות.

מכלוף מיקי זוהר: גם ככה הספורט מתחיל להתערער, ויש סכנה אמיתית להכנסות בספורט.

מכלוף מיקי זוהר: אם אנחנו נעשה עוד כמה פעולות יכול להיות שאנחנו גם נגמור את הספורט.

מכלוף מיקי זוהר: אנחנו לא רוצים להיות שם.

מכלוף מיקי זוהר: אני שואל אתכם – אם וכאשר תהיה אפליקציה שתאפשר לכל אחד להוריד אותה ולצפות בשידור באמצעותה, האם אנחנו צריכים את החוק?

<שירה גרינברג: אנחנו חושבים שזה בהחלט לא מייתר את החוק.

<דודו קובסניאנו: ואם, נניח, אותו אחד שעשה את האפליקציה וכל אחד יכול להוריד ידרוש מכל אזרח עבור כל משחק 10 שקלים ואז בכל חודש הוא יצטרך לשלם 200 שקלים?

<דודו קובסניאנו: זה לא יפתור את הבעיה.

<קריאות: - - -

איתן כבל: זה מה שיקרה, גם.

<הרן לבאות: - - -

מכלוף מיקי זוהר: אז אני שואל את אדוני שאלה – מה החוק הזה נותן?

מכלוף מיקי זוהר: בוא אני אגיד לך: כלום.

מכלוף מיקי זוהר: אתה יודע למה?

מכלוף מיקי זוהר: יש פה סיפור פשוט.

מכלוף מיקי זוהר: צ'רלטון מוכרת להוט ול-YES.

מכלוף מיקי זוהר: לסלקום היא לא רוצה למכור.

מכלוף מיקי זוהר: כמה מנויים יש בסלקום?

מכלוף מיקי זוהר: 100 אלף.

מכלוף מיקי זוהר: כמה מנויים יש בהוט וב-YES?

מכלוף מיקי זוהר: מיליון וחצי.

<שירה גרינברג: בגלל הספורט.

<שירה גרינברג: בגלל הספורט.

<קריאות: - - -

מכלוף מיקי זוהר: אתה פה עכשיו מדבר על 100 אלף מנויים שמשתייכים לסלקום ורוצים לקבל את השידורים.

מכלוף מיקי זוהר: אני אמרתי דבר אחר - - -

<שירה גרינברג: לא, אנחנו מדברים על אותם מנויים שרוצים לקבל שירות יותר טוב, כי תהיה תחרות, מחיר יותר טוב כי תהיה תחרות בין הפלטפורמות הרב ערוציות.

<שירה גרינברג: - - - חסם לפלטפורמה רב ערוצית.

מכלוף מיקי זוהר: בוא נקרא לילד בשמו.

עבד אל חכים חאג' יחיא: זו לא השוואה של ה-100 אלף.

עבד אל חכים חאג' יחיא: אני לא פתחתי לו את האפשרות כדי לדעת כמה מנויים יהיו לו.

<שירה גרינברג: אבל זה החסם.

<שירה גרינברג: זה הביצה והתרנגולת.

<שירה גרינברג: למה אנחנו עושים את זה?

<שירה גרינברג: אנחנו באנו מתחרות, לא רק מהנגשה של הספורט, שזה גם דבר שאנחנו - - -.

<שירה גרינברג: אנחנו דיברנו על תחרות כי אנחנו רוצים להוביל לתחרות בין פלטפורמות רב ערוציות.

<שירה גרינברג: אין היום מספיק תחרות במדינת ישראל.

<שירה גרינברג: הציבור משלם על זה מחירים, ולכן אנחנו רוצים לייצר תחרות וזה אחד מהדברים החשובים ביותר שצריך לעשות כאן, בהקשר הזה, וזה יוריד מחירים בסופו של דבר.

<שירה גרינברג: אני מסכימה עם כבוד היושב ראש שאמר שהמבחן האמיתי בסופו של דבר זה הדבר הזה: אנחנו רוצים לייצר תחרות בפלטפורמות הרב ערוציות.

עבד אל חכים חאג' יחיא: יכול להיות שאחרי שסלקום תוכל לשדר ספורט יגיעו למיליון.

עבד אל חכים חאג' יחיא: המיליון הזה יהיה - - -

מכלוף מיקי זוהר: אני באתי ואמרתי דבר פשוט:

מכלוף מיקי זוהר: אותם מאה אלף שאתם חוששים שהם לא מקבלים את התכנים האלה, שזה, בעצם, מהות החוק - - -

<קריאות: - - -

<הרן לבאות: גם שחקן חדש שירצה להיכנס לשוק יהיו לו אפס מנויים בהתחלה.

מכלוף מיקי זוהר: כשאתם מגבילים את היכולת להחליט למי למכור ולמי לא למכור, אז אני לא רוצה לשחק את המשחק הזה.

מכלוף מיקי זוהר: אתם מתערבים פה, בתחרות.

מכלוף מיקי זוהר: אגב, סלקום יש להם אינטרס מובהק אבל מחר הם לא ירצו שיתערבו להם בתחרות למי למכור את התכנים שלהם או לא.

מכלוף מיקי זוהר: היום זה אתם.

<שירה גרינברג: אנחנו גם לא עובדים בשביל סלקום, אנחנו עובדים בשביל הציבור.

<שירה גרינברג: גם אם סלקום תהיה במצב של כשל שוק אנחנו - - -

מכלוף מיקי זוהר: אנחנו מדברים פה על מאה אלף איש שלא קיבלו את התכנים כי צ'רלטון החליטה לא למכור להם.

מכלוף מיקי זוהר: זה כל ה-issue של הדיון הזה.

<קריאה: ממש לא.

מכלוף מיקי זוהר: אני לא מדבר על מאה אלף איש, אני מדבר על 2 מיליון איש שרוצים לראות את התכנים האלה.

מכלוף מיקי זוהר: בשביל לראות את התכנים האלה, כולם יוכלו לראות אותם באמצעות אפליקציה.

מכלוף מיקי זוהר: זה הדבר החשוב ביותר, בעיניי.

איציק שמולי: שאלת הבהרה, כי אני עדיין מתגבש אבל אני רוצה לשאול גם את צ'רלטון וגם את סלקום – האם בשנה האחרונה היה ביניכם משא ומתן?

איציק שמולי: ומה ההשפעה של התהליך הזה על המשא ומתן?

<ניר יוגב: אני מנהל רגולציה בסלקום.

<ניר יוגב: היה משא ומתן, הוא נמשך כבר שנתיים.

<ניר יוגב: הרבה פגישות, הרבה שיחות טלפון, אבל המשא ומתן הזה – מה אני אגיד לך?

<ניר יוגב: זו אחיזת עיניים, זה כלאם פאדי, כי למעשה, צ'רלטון לא רוצה למכור לסלקום את הכדורגל הישראלי.

<ניר יוגב: היא באה ומציבה רף מחיר, איך אני אגיד?

<ניר יוגב: כשאתה הולך לחוף הים ואתה רוצה ארטיק, אתה מצפה שימכרו לך ב-10 שקלים, 5 שקלים, 15 שקל.

<ניר יוגב: אבל כשהוא אומר לך – תן לי 100 שקל בשביל הארטיק הזה אתה מבין שהוא לא רוצה למכור.

<ניר יוגב: הוא יגיד לך – אני רוצה למכור לך, אני רוצה שתצליח.

<ניר יוגב: בטח שהוא רוצה.

<הדר זהבי: צ'רלטון רוצה למכור לסלקום יותר ממה שסלקום רוצה לקנות.

<ניר יוגב: מאוד רוצה, ב-100 שקל לארטיק, אבל זה כלאם פאדי, אחיזת עיניים.

<ניר יוגב: זה חסימת מתחרים פר אקסלנס.

<הדר זהבי: יש מחירים של זכויות ויש מחירים של ערוצים ומאוד נחמד להיאחז בחקיקה כדי לקבל תנאים מועדפים.

<ניר יוגב: אני לא רוצה תנאים מועדפים.

<ניר יוגב: אני רוצה את אותו מחיר בדיוק.

<ניר יוגב: אגב, אני אומר לך יותר מזה - -

<הדר זהבי: במשא ומתן בינינו אתם שמים אקדח על השולחן.

<הדר זהבי: אני רוצה למכור לסלקום הרבה יותר ממה שסלקום רוצה לקנות.

<הדר זהבי: לי יש אינטרס מובהק, מובהק שסלקום יקנו את הערוצים שלי.

<הדר זהבי: יש לי אינטרס מובהק להפיץ את הערוצים שלי למה שיותר אנשים, מה שיותר בתי אב.

<ניר יוגב: אדוני, זו אחיזת עיניים, פשוט.

<הדר זהבי: ש להם הצעות טובות, יש להם את כל היכולת לרכוש את הערוצים.

<הדר זהבי: עד עכשיו החברים בחרו שלא לרכוש את הערוצים.

<הדר זהבי: לדאבוני, הרבה בגלל הדברים שאנחנו דנים בו היום, כי אם הם יכולים להשיג את הערוצים האלה על ידי החברים פה במחירים מועדפים, מי היה הולך וסוגר ערוצים במחירים יותר גבוהים אם אפשר אחרי זה - - -

<ניר יוגב: להערה האחרונה שלו – ההצעה של צ'רלטון לא השתנתה כבר שנתיים, הרבה לפני שההצעה הזו עלתה על שולחן הוועדה המכובדת.

<ניר יוגב: כבר שנתיים הוא לא זז מהמחיר שהוא רוצה.

איתן כבל: אם לא תהיה תחרות שבסוף מורידה את המחיר לצרכנים, עם כל הכבוד להם, לא עשיתי כלום.

<הדר זהבי: איתן, אני לא חושב שזו המטרה של האוצר, תבדוק אתם.

איתן כבל: אבל זו המטרה שלי.

<קריאות: - - -

איילת נחמיאס ורבין: תקשיבו רגע, בואו נעשה סדר.

איילת נחמיאס ורבין: הרי המטרה של החוק תכלס' היא לא באמת ערוצי הספורט.

איילת נחמיאס ורבין: ערוצי הספורט כחסם.

איילת נחמיאס ורבין: זאת אומרת, השאלה הנשאלת – האם טלוויזיה רב ערוצית יכולה להתקיים במציאות שבה יש ערוצי ספורט או לא יכולה להתקיים במציאות שבה יש ערוצי ספורט.

איילת נחמיאס ורבין: הלכו במשרד האוצר, עשו עבודה.

איילת נחמיאס ורבין: אני כרגע כמו חבר הכנסת איציק שמולי מנסה להבין - - -אנחנו מבינים שהחסם העיקרי מבחינה כלכלית לפיתוח טלוויזיה רב ערוצית זה בסופו של דבר ערוצי הספורט ולכן הדיון מובא לפה.

איילת נחמיאס ורבין: זה לא משחק - - - לא מעניין אותי בכלל המשא ומתן ביניכם, באמת.

איילת נחמיאס ורבין: בהקשר הזה זה כבר קונה מרצון ומוכר מרצון, זה בכלל לא עניינה של הכנסת.

איילת נחמיאס ורבין: השאלה היא האם יש איזשהו חסם מסוים שמונע לגמרי את המשא ומתן הזה.

איילת נחמיאס ורבין: זה, לצורך העניין, כן עניינם של מי שאחראים על קידום התחרות, זה הכל.

איילת נחמיאס ורבין: אני גם לא מסכימה אתך, מאיפה הגעת לזה שהספורט נמצא בירידה?

מכלוף מיקי זוהר: את יודעת מה יקרה עכשיו עם כל השינויים שנעשים בטוטו ובווינר?

מכלוף מיקי זוהר: 100 מיליון שקל פחות לספורט.

מכלוף מיקי זוהר: מי ישלם את המחיר?

איילת נחמיאס ורבין: אתה שאלת שאלה לגבי כמה לקוחות יש לסלקום, לאורנג', ואני לא יודעת, יכול להיות שבסופו של דבר יהיו עוד משתמשים וירטואלים.

איילת נחמיאס ורבין: אנחנו הולכים לעולם של שידורים באינטרנט.

מכלוף מיקי זוהר: בגלל זה הצעתי – תעשו אפליקציה.

איילת נחמיאס ורבין: אבל אפליקציה, יקירי, מישהו יצטרך לשלם עליה.

<קריאות: - - -

<הרן לבאות: אבל עדיין יש זכויות.

<הרן לבאות: אני רוצה שמישהו ימכור אותן.

מכלוף מיקי זוהר: אתה לא יכול לחייב אף אחד למכור.

<הרן לבאות: בטח שכן.

<הרן לבאות: אתה עושה את זה בהרבה דברים בשוק.

<קריאות: - - -

איתן כבל: תודה רבה לכם.

איתן כבל: אני רוצה להבהיר.

איתן כבל: אנחנו לא עוצרים את החוק, אנחנו רק רוצים להוציא את התוצאה הכי טובה תחת ידינו.

איתן כבל: לכן, כמו שהיה גם בדיונים הקודמים שהיו טעונים לאין שיעור מהדיון הזה, ויש פה אינטרסים, ולא כמילה גסה – יש פה קבוצות שהשקיעו כסף ועשו, ואנחנו צריכים לתת את הפתרון.

איתן כבל: אבל תמיד לזכור, ואמרתי לך גם בשיחתנו – בסוף, בשורה תחתונה, אני עבדו של הצרכן, וזו נקודת המוצא שלי.

<קריאה: של כולנו.

איתן כבל: בסדר.

איתן כבל: אתה יודע, כל אחד יש לו משקפת משלו כדי לסדר את הטובה.

איתן כבל: לכן אני אומר את זה בעניין שלי: אנחנו, החובה שלנו כחברי כנסת היא לראות מה היא באמת טובת הצרכן.

איתן כבל: אם אין כאן מימוש, אז צריך להגיד את זה.

איתן כבל: אם צריך לחדד פה דברים, נחדד אותם, כי אין פה ספק, הדר, לא יעזור בית דין.

איתן כבל: העניין הזה של ערוצי הספורט הם נטל כבד מאוד על בתי אב בישראל עוד לפני שנכנסתי לעניין של התחרות – כן יראו, לא יראו.

איתן כבל: אתה יודע כמה שנים אני מתעסק עם זה.

איתן כבל: מי שכדירר אותי שנים זה האוצר.

איתן כבל: יכולנו לפתור את זה, אתה יודע, מוקדי, מתי.

איתן כבל: שנים.

איתן כבל: קרוב ל-15 שנה שבהם הציבור יכול היה לראות שידור ברמה אחרת, אבל נעזוב את זה עכשיו.

איתן כבל: לא נעשה מור"קים.

<יורם מוקדי: קודם כל, כמו אדוני אני מלווה את התחום הזה כמעט 20 שנה, ולפעמים אתה רואה תאונות דרכים כמעט קורות, אתה צועק וזה לא עוזר.

<יורם מוקדי: אבל צריך להחמיא לרגולציה בשני נושאים – הפקות מקור, והאיסור הבלעדיות בספורט שקיים בהוט ו-YES.

<יורם מוקדי: יש על הוט ועל YES איסור בלעדיות שקיים כבר 17 שנה ובשקט בשקט איסור הבלעדיות הזה מנע מצב שבו פלטפורמה תקום יום אחד ותגיד – אני רוצה מפעל שלא יהיה אצל השני, ובעצם היא השאירה את מחירי הזכויות למטה.

<יורם מוקדי: לכן, בפתח הדברים אני קודם כל רוצה לברך את ניסיון האוצר וניסיון כל העוסקים בדבר הזה להוריד את מחירי הספורט ולמנוע בלעדיות, כי בלעדיות בספורט היא רעה חולה וצריך לטפל בה.

<יורם מוקדי: והנה, לפני 10 שנים התרענו שהולכים להיות שחקנים חדשים שהם נטולי רגולציה, שאז עוד לא קראו להם סלקום ופרטנר אבל אפשר היה לנחש שזה יהיה אחד מהם או מישהו אחר.

<יורם מוקדי: כל מה שביקשנו הוא שתוטל עליהם רגולציה כמו שמוטלת על הוט ועל YES.

<יורם מוקדי: אם רוצים לתת עליהם הקלות בדרך, אז שיתנו להם הקלות אבל שתהיה עליהם רגולציה, ומה שקרא זה שמצאנו את עצמנו לפני שנה באים לרגולטורים ומתריעים שיש מכרזי ספורט שבהם שחקנים חדשים נטולי רגולציה, כאלה שמותר להם לכאורה לקנות בבלעדיות, הולכים לקנות זכויות בבלעדיות ומחירי הספורט יעלו.

<יורם מוקדי: היו אלה אז חברי הכנסת זוהיר ושמולי שהתריעו שמה שהולך לקרות עם המכרזים – שהם פשוט יעלו את הזכויות, אם מישהו לא יאסור על הבלעדיות על השחקנים חדשים.

<יורם מוקדי: כל מה שהיה צריך לעשות אז זה לאסור על בלעדיות ולהגיד – אף אחד לא יכול לקנות בבלעדיות, כי עובדה שהוט ו-YES היום לא יכולים לבדל את עצמם בספורט ולא קרה מזה שום דבר, זה היה רק טוב.

<יורם מוקדי: לכן, כל מה שצריך לעשות בלי שום קשר לחוק הזה זה לקבוע עכשיו שאסור לקנות בלעדיות בספורט, לאף אחד.

<יורם מוקדי: זה הכל.

<יורם מוקדי: לשום פלטפורמה רב ערוצית.

<יורם מוקדי: אם מישהו היה מחיל רגולציה, אז הרגולטור הזה, שקוראים לו "מועצת הכבלים והלווין" מזמן היה יושב ורואה אם באמת מישהו מנע מסלקום או לא מנע מסלקום, כי הם היו תחת פיקוחם והם היו בודקים את זה, זה בדיוק התפקיד שלהם.

<יורם מוקדי: זה המקצוע שקוראים לו "רגולציה", ופה ושם צריך גם רגולטור, מה לעשות?

<יורם מוקדי: מה שקרה עכשיו, בדיוק בוויכוח הזה, כי הרי סלקום כן משדרים את one, וכן משדרים את ערוצי הספורט.

<יורם מוקדי: אז כנראה ששם אף אחד לא חסם ולא היתה חסימה, ולא קרה שום דבר, וטוב שכך, ואם הרגולטור הייעודי היה רק בודק אם יש שם חסימה או לא הכל היה נפתר והכל היה בסדר.

<יורם מוקדי: הדבר השני, וזה כשל שכן מוזכר פה, ויש כשל, שמשחקים מרכזיים לא משודרים בערוצים מרכזיים והשידור הציבורי הרים ידיים, וזה משהו שצריך לטפל בו כי יש פה כשל.

<יורם מוקדי: אלה שני דברים שהזכרנו ובדיוק שיצאת, חבר הכנסת שמולי, הזכרתי שהתרעת על הבלעדיות ועל מה קורה עם מחירי הזכויות.

<יורם מוקדי: שני נושאים שמחוקק יכול לטפל ולהגיד – השידור הציבורי יכול לשדר, ואני אומר לכם כבר בשם הוט: לא רוצה לשדר את המשחק המרכזי.

<יורם מוקדי: אף אחד לא לקח את הזכויות האלה, זה המצב כרגע, ואני אשמח מאוד אם השידור הציבורי יעשה את תפקידו וייקח את זה.

<יורם מוקדי: לכן יש פה הסדר מאוד מורכב ופרטני שבמקביל לו גם משרד התקשורת הוציא לשימוע הסדר בלי קשר לחוק שמאוד מאוד דומה להסדר הזה, והוא מאוד מאוד מסובך ומאוד מאוד מורכב.

<יורם מוקדי: אני לא יודע מה יילד יום, אני רק מבקש שבלי קשר – תאסרו על בלעדיות בספורט מיד כי זה מיד ישרת את המטרה שלכם, ותשימו את שתי הפלטפורמות החדשות תחת רגולציה.

<יורם מוקדי: זה היה פותר את הבעיות גם לפלטפורמות האלה.

<יורם מוקדי: היה יוצא להם טוב, לא רע.

<רתם קמר: אני רוצה לגעת דווקא בכמה אספקטים, דווקא להתחיל באספקט שעוד לא דיברו פה, ואנחנו כבר קיבלנו התרעות על הנושא הזה מהגורמים הבינלאומיים, וזה דווקא הנושא המשפטי.

<רתם קמר: גם אנחנו, כבעלים של זכויות – אנחנו, קבוצות הכדורגל, מנהלת הליגה – חושבים שיש פה פגיעה בקניין של הקבוצות.

<רתם קמר: בהצעה עצמה.

<רתם קמר: ברגע שאנחנו מטילים עליה מגבלות כאלה וקובעים באיזו צורה היא תימכר, הדבר הזה בסופו של דבר יש לו משמעות כלכלית שפוגעת בקניין שלנו.

<רתם קמר: אנחנו חושבים שצריך לבחון את זה גם בהיבט המשפטי.

איתן כבל: תסביר.

איתן כבל: היה ויכוח מאוד מתוקשר בנושא הזה.

<רתם קמר: כל נושא זכויות היוצרים שמגיע מהזכויות האלה, מעצם זה שמטילים עליו כל מיני רגולציות שפוגעות ביכולת שלנו לממש אותן, פוגעת בקניין הרוחני.

איתן כבל: תסביר, תסביר.

<רתם קמר: קיבלנו לא מזמן מכתב מוואפ"א וזה לאו דווקא מתייחס לשידורי הספורט האלה, דווקא לעידן פלוס.

<רתם קמר: ברגע שמחייבים שהשידורים בעידן פלוס ישודרו באופן אוטומטי בפלטפורמות האחרות, זה אומר שמי שקונה בכסף בעידן פלוס לא יכול לממש את הזכויות שלו בכסף בפלטפורמות הסלולאריות, בפלטפורמות של פרטנר וסלקום.

<רתם קמר: אנחנו קיבלנו על זה התראה מוואפ"א שבאה ואמרה- רבותי, בסיטואציה כזו של התערבות שהיא חסרת תקדים – אגב, באירופה אני בדקתי את זה גם בהתאחדויות, אני אשמח לשמוע אם הם מכירים דברים כאלה, אנחנו לא מכירים שיטה כזו של התערבות בשום מקום באירופה.

<רתם קמר: לא בהתאחדות, לא בכדורגל, לא במדינות.

<רתם קמר: עשינו את זה ובדקנו את זה בכל ההתאחדוית באירופה.

איילת נחמיאס ורבין: הם רק ממכרזים?

<רתם קמר: עושים מכרז, עושים מכרז.

<רתם קמר: אנחנו בעד תחרות מלאה.

<רתם קמר: שתהיה תחרות מלאה, השאלה היא איך אנחנו עושים את התחרות הזו.

איתן כבל: אני משתגע כל פעם שמתווכחים על השחור-לבן.

איתן כבל: או שאתה צודק, או שניר צודק.

<הדר זהבי: אין תקדים לזה בעולם.

<הדר זהבי: יש מקום אחד - - -

<רתם קמר: יש מקום אחד שאנחנו יודעים עליו- בסינגפור.

<רתם קמר: לא יודעים לאן זה מתפתח ומה המשמעות של זה.

<רתם קמר: אני יכול להגיד לכם שבאירופה, איפה שאנחנו מקיימים את הכדורגל שלנו, איפה שאנחנו מתמודדים – אין דבר כזה.

<רתם קמר: אין כזאת רפורמה כמו שהבאתם אותה, אין אותה בשום מקום.

<הרן לבאות: כמו כל דבר, כשאתה מסתכל בעולם, אז לכל מדינה יש את האדפטציה שמתאימה לה.

<הרן לבאות: Must sell על משחקים מסוימים, על ליגות מסוימות קיים גם באירופה - - -

<רתם קמר: אני מבקש לעשות אבחנה בין אירוע שהוא מוכרז - - - וכמו אחרים שדיברו ויש עניין שזה יהיה פתוח לציבור ובפלטפורמות אחרות, גם אנחנו כמנהלת, כהתאחדות, יש לנו אינטרס שחלק מהתכנים שלנו יגיע לכלל הציבור: גמר גביע המדינה, המשחק המרכזי.

<רתם קמר: אנחנו לא נגד הדברים הללו, אנחנו חושבים שיש מקום שהפלטפורמות הפתוחות ישדרו את זה.

<רתם קמר: אבל מה שאתם פה עושים זה דבר שאין לו שום תקדים בשום מדינה אחרת.

<רתם קמר: אנחנו נמצאים בסיטואציה שכולם מצפים מהקבוצות, מהכדורגל להתפתח, להצליח בזירה הבינלאומית.

<רתם קמר: מאיפה הוא מצליח?

<רתם קמר: מאיזה משאבים?

<רתם קמר: המשאב המרכזי שמגיע בכל מדינה, בכל התאחדות, בכל קבוצה – זה זכויות השידור.

<רתם קמר: מחירי הכרטיסים הם לאו דווקא.

<רתם קמר: הנושא של ההימורים אצלנו בכלל נמצא - - -

איתן כבל: אני רוצה לעצור לך ולומר לאנשי האוצר: קבוצות בעולם חיות מזכויות שידור.

איתן כבל: זה אל"ף-בי"ת.

איתן כבל: זאת אומרת, כשאתה בא ולוקח קבוצות גדולות – ברצלונה, ריאל, הקבוצות שמשחקות בפרמייר ליג כולן – אלה שהפכו להיות גם מעצמות גדולות, הן הפכו, בראש ובראשונה מזכויות שידור.

איתן כבל: לא לחינם התחרות על זכויות שידור יצאו מכלל פרופורציות גם בעולם, לא רק ב - - -

<הדר זהבי: אם היה החוק הזה, לא היה נולד מסי.

<הרן לבאות: מארדונה היה קיים כשמחירי הזכויות היו נמוכים באופן פרופורציונאלי להיום.

איתן כבל: מה שאני מנסה להבין, אני מדבר על הליגה הישראלית, אנחנו לא הולכים לשדרג את הליגה האנגלית ולא את הליגה האיטלקית ולא את הליגות הספרדיות, אבל לפחות במה שקשור לזכויות השידור של הכדורגל הישראלי, מבחינתם זה נכנס לכאוס.

איתן כבל: היה שם שבר מאוד גדול, אני רוצה להזכיר שכמעט לא נפתחה הליגה, וצריך לראות איך נותנים את המענה לדברים האלה.

<מרדכי ברונשטיין: אני סמנכ"ל פיתוח עסקי במנהלת הליגות, אני אמון גם על ההיבט של מכירת זכויות השידור.

<מרדכי ברונשטיין: עוד כמה מילים על ההיבט הספורטיבי ואדוני מבין ספורט ונגע בדיוק בנקודות הרלבנטיות.

<מרדכי ברונשטיין: אנחנו לא נוגעים פה בהיבטים התקשורתיים, אנחנו בעד שכדורגל ייחשף לכולם וייראה לכולם.

<מרדכי ברונשטיין: השאלה היא האם הפתרון הוא פגיעה בכדורגל הישראלי.

<מרדכי ברונשטיין: ופה, כמה נקודות, אדוני.

<מרדכי ברונשטיין: לפני שנתיים וחצי הצטרפתי למנהלת הליגה לכדורגל שהוקמה בעקבות רפורמה מקיפה שהמדינה יזמה במטרה שהכדורגל הישראלי יעבור למצב שבו הוא מייצר כסף מהמגזר הפרטי, יפסיק להיות תחת החצאית של המדינה.

<מרדכי ברונשטיין: הצלחנו, יצאנו במכרז.

<מרדכי ברונשטיין: הבאנו חברות מחו"ל, הבאנו חברות מישראל, הצלחנו לגייס סכומים מאוד מאוד נכבדים, אגב, מעבר לאותם סכומים כפי שצויין פה, בכל העולם יש עלייה של בין 200 ל-300 אחוזים.

<מרדכי ברונשטיין: אני יכול להביא מחקרים עד מחרתיים לדבר הזה, פה.

<מרדכי ברונשטיין: הכדורגל שלנו הצליח להתקדם באופן עצמאי ופרטי כמו גופי כדורגל אחרים בעולם, ובעצם הצלחנו ליישר אתם קו.

<מרדכי ברונשטיין: בעצם, המשמעות של ההצעה הזו היא פגיעה ביכולת התחרותית שלנו, של הכדורגל הישראלי שלנו פה, המקומי.

<מרדכי ברונשטיין: הליגה האנגלית, שיש לה 8 מיליארד יורו הכנסות בשנה לא מתרגשת מההצעה הזאת.

<מרדכי ברונשטיין: היא יכולה להמשיך להעלות פה את המחירים.

<מרדכי ברונשטיין: גם הליגה הספרדית וגם מפעלים אחרים.

איתן כבל: אתה רוצה – תקנה, אתה לא רוצה, אל תקנה.

איתן כבל: הכי פשוט בעולם.

<מרדכי ברונשטיין: אני רוצה לציין עוד נקודה חשובה פה לחברי הכנסת שיושבים ומרימים את היד, בסוף.

<מרדכי ברונשטיין: הכסף שהולך לארגון שלנו, שהוא ארגון ללא מטרות רווח, רבע ממנו הולך לקבוצות לא הולך לשחקנים, לסוכנים ולעסקנים.

<מרדכי ברונשטיין: רבע ממנו מושקע במטרות של שיפור הכדורגל, של שיפור המגרשים, של השקעה בנוער.

<מרדכי ברונשטיין: 5 מיליון שקל בשנה הולכים לקידום הנוער.

<הרן לבאות: איך?

<הרן לבאות: 5% הולך לנוער?

<מרדכי ברונשטיין: מתוך 100 מיליון שקל שיורדים בשנה לקבוצות הכדורגל, 25 מיליון שקל בשנה יש לנו את הלוקסוס לדרוש מהקבוצות.

<מרדכי ברונשטיין: זה לא - - - זה לא מס שפתיים, אדוני, אני יכול להראות בדיוק - - -נגיד, אדוני, שכאן מנסים להוריד את מחיר המילקי, ובסוף מורידים את המזון של הפרה המקומית שנמצאת פה, בארץ שלנו.

<ניר יוגב: הסיטואציה בשוק היא כזו שבעצם יש שלושה גופים שמחזיקים בבלעדיות על שידורים בספורט, ולגופים האלה יש כוח שוק עצום.

<ניר יוגב: אגב, גם כלפי גופים חזקים כמו הוט ו-YES יש להם כוח עצום, על אחת כמה וכמה כלפי גוף שנכנס להתחרות רק לפני שנה וחצי כמו סלקום, וגופים חדשים שעוד לא נכנסו בכלל.

<ניר יוגב: הבלעדיות שלהם הופכת אותם לכאלה שעל פיהם יישק דבר.

<ניר יוגב: הם אלה שקובעים את המחירים, ובהיבט הזה יש איזושהי אדישות מסוימת מבחינתם, כי כמו שאמר נציג האוצר, הביקוש הוא קשיח, הצרכנים ישלמו כמעט כל מחיר כדי לצפות בספורט שהם רוצים לצפות, וגם בהיבט של מי ייכנס לתחרות ומי לא, מי יצליח בתחרות ומי לא, וזה מצב חולה שצריך לתקן אותו, הכוח שוק העודף הזה.

<ניר יוגב: ההצעה של האוצר לא באה לקבוע מחירים לאותם גופים.

<ניר יוגב: יקבעו אותם שלושה גופים את המחירים כפי שהם מוצאים לנכון, אבל ישימו את המוצר שלהם על המדף ויקבעו מחיר ויתנו לשוק להחליט איזה שחקן רוצה לקנות את המוצר שלהם ואיזה לא, ויפסיקו לבחוש בשוק כאילו שזה עניינם שלהם, התחרות בתוך השוק של הטלוויזיה הרב ערוצית.

<ניר יוגב: הרפורמה בעיניי, ויסלחו לי אנשי האוצר שיש להם עוד מגוון גדול של חוקים בהצעת חוק ההסדרים, בעיניי, זו אחת ההצעות הכי צרכניות שיש בחוק ההסדרים, הכי צרכניות שיש, משום שהיום, למעשה, כרטיס הכניסה לספורט הוא 300 שקלים.

<ניר יוגב: מי שרוצה לראות היום כדורגל ישראלי צריך להוציא היום קודם כל 300 שקל.

<ניר יוגב: 250 שקל בשביל הוט או YES לחבילה הבסיסית, ועוד 50 שקל לצ'רלטון.

<ניר יוגב: אם סלקום היתה יכולה למכור את הכדורגל הישראלי, אז כרטיס הכניסה היה 150.

<ניר יוגב: 100 שקל לסלקום ועוד 50 שקל לצ'רלטון.

<ניר יוגב: אינני מצפה שצ'רלטון תיפגע מזה, אינני חפץ שהיא תפסיד כסף.

<ניר יוגב: אינני רוצה גם לפגוע בזכויותיה.

<ניר יוגב: כל מה שאני רוצה זה לאפשר לצרכן לשלם 150 במקום 300.

<ניר יוגב: זה יכול לחסוך ל-250 אלף לקוחות צ'רלטון היום 2,000 שקל בשנה, שהם יכולים לשלם פחות כתוצאה מזה שגם אנחנו נוכל למכור ספורט כדורגל ישראלי.

יצחק וקנין: יקנו יותר מילקי, לשיטה שלו.

<ניר יוגב: לכן, בעיניי, אדוני, הרפורמה הזו היא חשובה מאין כמוה.

<ניר יוגב: אינני חושב שיש פה התערבות במכרזים.

<ניר יוגב: אמר פה חבר הכנסת ביטן קודם – למה שמישהו ירצה להתמודד במכרזים אם הוא יודע שהוא יצטרך למכור את זה למישהו אחר.

<ניר יוגב: קודם כל, כאשר גוף ספורט מסוים מחליט שהוא רוצה לשדר, נניח, את הליגה הספרדית, הוא לא יודע מראש שיהיה עוד מישהו שיתמודד, נכון?

<ניר יוגב: הרי הם לא מתאמים ביניהם עמדות, כך אני מקווה לפחות.

<ניר יוגב: אז הוא יתמודד והוא יציע מחיר כפי שהוא מוצא לנכון.

<ניר יוגב: ואז יבוא מישהו נוסף וירצה לקבל את הזכויות עבור אותה ליגה, אז הוא ימכור לו את זה במחיר הוגן.

<ניר יוגב: אף אחד לא מצפה שהם יפסידו כסף על זה, הרי זה רק יוזיל לו את העלויות.

<ניר יוגב: לכן ההורדה, או היישום של הצעת האוצר בהיבט הבלעדיות צפוי להוזיל את מחירי הזכויות וצפוי לפגוע – כן, גם בהכנסות של הליגה הספרדית והליגה האנגלית.

<ניר יוגב: וזה כסף שיוצא מהכיס של הצרכנים לליגה בחו"ל.

איתן כבל: השאלה היא בסוף אם זה מוריד את המחיר לצרכן.

<ניר יוגב: בוודאי.

איתן כבל: אל תגיד לי בוודאי.

איתן כבל: תסביר, הרי על זה הקרב.

איתן כבל: אם זה מוריד לך את המחיר ואתה תוקע את זה לצרכן בצורה אחרת, מה עשיתי?

<ניר יוגב: אני אסביר לך איך מתנהל המשא ומתן כבר היום.

<ניר יוגב: הרי מה הדר אומר, כשהוא יושב אתנו?

<ניר יוגב: הוא אומר – העלויות שלי עלו.

<ניר יוגב: הכדורגל עלה לי 130 מיליון שקל, תשלמו לי על זה.

<ניר יוגב: מאיפה אני אשלם לו על זה אם לא מהכיס של הצרכן?

<ניר יוגב: אם הוא היה משלם על הכדורגל הישראלי את הסכום של המכרז הקודם אז הוא לא היה בא ואומר - תשלמו לי עוד 100 מיליון שקל.

<מרדכי ברונשטיין: - - - גם במחיר הקודם התנהלת איתו.

<ניר יוגב: נכון.

<מרדכי ברונשטיין: נו, ואז - - - אין בעיה.

<ניר יוגב: יש, אדוני, שתי בעיות.

<ניר יוגב: כפי שציין משרד האוצר את שתיהן הוא רוצה לפתור.

<ניר יוגב: הבעיה הראשונה היא חובת המכירה של הערוצים במחיר שווה, ללא אפליה.

<ניר יוגב: זו ההערה שלך כרגע.

<ניר יוגב: הבעיה השנייה היא בעיית הבלעדיות שמנסיקה את מחירי הספורט.

<ניר יוגב: אלה שתי בעיות נפרדות ושתיהן מקבלות פתרון בהצעת האוצר.

<קריאות: - - -

<הרן לבאות: אז כמו שהוא הדגיש – יש פה שתי בעיות שמנסים להתמודד אתן.

<הרן לבאות: הבעיה האחת שבכלל הוא יוכל לקנות, והבעיה השנייה שבמוצר הספציפי הזה, ואני מדגיש – בטח בליגות זרות, אני לא בטוח שיש לנו כאן

<הרן לבאות: סביב השולחן הזה אינטרס שתהיה תחרות עזה במכרז הזה כך שבסוף ישלמו כל פעם פי 3 או פי 4 על זכויות שידור.

<הרן לבאות: אני לא בטוח, לא משוכנע.

<הרן לבאות: אולי אחרים חושבים שזה דבר נכון לעשות, אבל אני לא בטוח.

<רתם קמר: - - -פוגעים בנו, לא בליגות הזרות.

<רתם קמר: זה הכל על הליגה הישראלית.

איתן כבל: אני חושב שנתתי לכם – גם קידמתי אתכם בתור, אני כבר הטבעתי את המושג "אל תעוף על ההצלחה של עצמך", לאט לך.

<שלומי פריזט: אני מייצג את חברת פרטנר.

<שלומי פריזט: התבקשתי לערוך ניתוח כלכלי, אני כלכלן, הייתי הכלכלן הראשי של רשות ההגבלים העסקיים תקופה.

<שלומי פריזט: אני חושב שאנחנו קצת צריכים להיזכר גם בהיסטוריה, וגם להסתכל על הכלכלה הפשוטה של השוק הזה.

<שלומי פריזט: בשוק הזה נמכרות זכויות בבלעדיות שיוצרת בסופו של דבר אי תחרותיות.

<שלומי פריזט: מי מחזיק ברוב התכנים של תכני הספורט?

<שלומי פריזט: בסופו של דבר זה צ'רלטון ו-RGE, שתי חברות.

<שלומי פריזט: ל-one יש רק את הליגה הספרדית כרגע.

<שלומי פריזט: במצב הזה נוצר מה שאני קורא לו "מס בלעדיות", שבסוף, הצרכן משלם אותו.

<שלומי פריזט: למה זה מס בלעדיות?

<שלומי פריזט: מכיוון שכל אחד מהערוצים היה רוצה שרק לו יהיה משהו, וכולם רצים אחרי זה שלמתחרה לא יהיה את הליגה הזו, ולהוא לא יהיה את הליגה הזו, וכן הלאה וכן הלאה.

<שלומי פריזט: המצב הזה מעלה מחירים.

<שלומי פריזט: ההתאחדות לכדורגל והליגה האנגלית מוכרים, בעצם, שני מוצרים.

<שלומי פריזט: פעם אחת הם מוכרים את התוכן – את המשחק עצמו, את הגול או את הקרן, ופעם שנייה הם מוכרים בלעדיות.

<שלומי פריזט: הצעת האוצר באה ואומרת – אנחנו עושים דבר שבנוי משני רבדים.

<שלומי פריזט: את מס הבלעדיות, בתכנים המשמעותיים, לא בכל תוכן – מי שירצה בתכנים מסוימים לקחת בלעדיות, ההצעה מאפשרת לו.

<שלומי פריזט: את מס הבלעדיות אנחנו מורידים מהראש של הצרכן, לכן זה מוריד מחירים, פעם ראשונה.

<שלומי פריזט: פעם שנייה- המס הזה מייצר מס אי תחרות, למה?

<שלומי פריזט: כי לסלקום קשה להיכנס לשוק, וכשהיא נכנסת לשוק – אתה רואה, אני גם עוזר לך – היא לא מצליחה, והדברים כתובים בדוח הוועדה שמינה שר התקשורת – לא מצליחה להוריד מחירים בצורה אגרסיבית כי חסר לה, לא נתנו לה את הכלים על מנת להצליח.

<שלומי פריזט: מס אי התחרות הזה, שמתבטא בסוף במחירים שלוקחת חברת הוט ובמחירים שלוקחת חברת YES, ואני לא מאשים אף אחד, אני מדווח את העובדות כמו שהן, מס אי התחרות הזה מגיע מהבלעדיות.

<שלומי פריזט: אז אנחנו שמים מס בלעדיות על מס אי תחרות ומקבלים מחיר גבוה לצרכן, זה לא מפתיע.

<שלומי פריזט: אם ניזכר בהיסטוריה, אדוני, כשהיה מיזוג הכבלים, היה הממונה על הגבלים עסקיים דרור שטרום, שיושב אתנו כאן.

<שלומי פריזט: הוא קבע, אם אני מקריא את ההודעה שלו לעיתונות – חובת must sell על ערוצים מסוימים.

<שלומי פריזט: כשנכנסה חברת YES לשוק המועצה לשידורי כבלים ולווין קבעה must sell על ערוץ 5, במחיר עם רווח סביר ובלתי מפלה, אולי – רק בלתי מפלה.

<שלומי פריזט: כמו פה, מחיר אחיד.

<שלומי פריזט: מחיר אחיד בלתי מפלה.

<קריאה: לא כמו פה.

<הדר זהבי: ממש הפוך לחלוטין מפה.

<הדר זהבי: בדיוק הפוך.

<שלומי פריזט: אין בעיה.

<שלומי פריזט: אתם יכולים אחר כך להגיד שההחלטה אומרת דברים אחרים ממה שהיא אומרת, אבל הדברים נעשו בעבר.

<שלומי פריזט: לא נעים לדבר על חבל בבית התלוי, אמנם אני מייצג את פרטנר, אבל גם כשהכניסו את התחרות קבעו חובה שאפשר יהיה לנדוד על רשתות הסלולאר במחיר שהוא הוגן והוא סביר, וכן הלאה, והרשתות פתחו אותם.

<שלומי פריזט: התערבות בשוק התקשרות שבין היתר משפיעה על המחיר, וההצעה הזו לא קובעת מחירים בשום שלב, כל אחד יכול לקבוע את המחיר הוא רוצה.

יצחק וקנין: היא קובעת תחרות.

<שלומי פריזט: היא מאפשרת תחרות.

<שלומי פריזט: אתה יודע למה הדבר אומר, אדוני?

<שלומי פריזט: אם היו קבלנים, שלקבלן אחד היתה בלעדיות על החול, לקבלן אחד בלעדיות על הבלוקים וקבלן אחד – בלעדיות על הבטון, היו יוצאים בניינים עקומים.

<שלומי פריזט: למה?

<שלומי פריזט: כי אחד לא יכול לבנות עם חול, השני לא יכול לבנות עם בלוקים והשלישי לא יכול לבנות עם בטון.

<שלומי פריזט: זה השוק שיש לנו היום והצרכנים כתוצאה מזה משלמים מחירים גבוהים סתם.

איתן כבל: אני חושב שהדוגמה שלך לא נכונה.

איתן כבל: אם כל אחד היה מחזיק במה שאתה אומר – היו מגיעים ביניהם להבנה.

<שלומי פריזט: אוי ואבוי, אדוני, חס ושלום, זה בניגוד לחוק.

<שלומי פריזט: יושבים כאן נציגי הממונה.

<שלומי פריזט: אם רוצים להגן על הספורט הישראלי, וזה דבר חשוב, יש דרכים אחרות להגן על אינטרסים מוגנים, דרכים אחרות והרבה יותר יעילות להגן על אינטרסים של הציבור בישראל מאשר הטלת מס בלעדיות ומס אי תחרות.

<שלומי פריזט: זאת לא הדרך.

<שלומי פריזט: אם רוצים לתמוך ישירות בהרבה דברים.

איתן כבל: וגם אתה חושב שבשורה התחתונה חקיקה כזו לא רק תפתח את השוק, אלא היא גם תוריד מחירים?

<שלומי פריזט: ודאי, אדוני.

<שלומי פריזט: זה מוריד את מס הבלעדיות ואת מס אי התחרות.

<שלומי פריזט: אמר לפני רגע נציג סלקום שהוא מעריך את זה ב- כמה?

<ניר יוגב: 2,000 שקל בשנה לכל מנויי צ'רלטון, ואני מדבר רק על צ'רלטון, הרי כמות המנויים היא הרבה יותר גדולה.

<שלומי פריזט: אדוני, מדובר ברפורמה שיש לה אפשרות לעשות איפמקט על כל שוק התקשורת, כי טלוויזיה היא אחד הרכיבים החשובים בחבילה שנותנות חברות התקשורת.

<דרור שטרום: אני מייצג את RGE, את ערוץ 5 וברשותך אני אשתמש בדבריו של ד"ר פריזט כדי להמשיך לנקודה הקובעת שמראה לטעמי מדוע החוק הזה לא יוזיל את העלויות לצרכן.

<דרור שטרום: קודם כל חשוב להסביר, מה שאתה ביקשת ולא הסבירו אולי בהתחלה, שהשוק הזה בנוי משתי שכבות שונות.

<דרור שטרום: השכבה שהצרכן רואה הן מה שמכונה "הפלטפורמות הרב ערוציות" – הוט, YES, סלקום, ואני מקווה שגם פרטנר, שתיכנסנה לתחרות הזו.

<דרור שטרום: עכשיו אני מחזיר את כולם אחורה בזמן לנקודה שבה נכנסה YES אל מול פלטפורמה עם כוח שוק, מה שאתה אמרת על כוח שוק זה כאין וכאפס לעומת כוח השוק שהיה אז לחברת הכבלים, 100% מהשוק.

<דרור שטרום: כש- YES נכנסה, ותבדקו אותי אחר כך – היה הסדר שקראו לו במקום must sell "הסדר הנגשת התכנים" שזה בעצם אותו הדבר, ובהסדר הנגשת התכנים אמרו שחייבים למכור את הערוצים – הבחינו בין ערוצים לערוצים, ובמחיר פרו ראטה למנויים.

<דרור שטרום: היה הסדר כזה אני עשיתי אותו, המועצה עשתה אותו.

<דרור שטרום: רבותי, אני רוצה שיהיה פה ברור, כי אתה, אדוני היושב ראש התווית את הדיון בכיוון הזה שלא נצא מפה בלי חוק.

<דרור שטרום: השאלה איזה חוק ואיך יהיה התוצר הטוב ביותר.

<דרור שטרום: אני מקבל את הנתיב הזה במלוא הרצינות.

<דרור שטרום: אני אומר עוד פעם – אם היו לוקחים את הקרב היותר קשה שהיה אז ומאמצים אותו כאן, לחוק הנוכחי, לא היתה לנו שום בעיה עם זה, עם הסדר הנגשת תוכן אין שום בעיה.

<דרור שטרום: תיכף אני אסביר איפה יש בעיה.

<דרור שטרום: ואגב, לא נגעו אז בבלעדיות, וראה זה פלא – מי שזוכר את השנים האלה, המחירים למנוי כש-YES נכנסה ירדו דרמטית.

<דרור שטרום: הם עלו אחרי זה ככל שהפלטפורמות הגיעו לשוויון ביניהם, או קרוב לשוויון, אבל המחירים, בשלב החדירה של YES, במקרה אני זוכר את ה - - - המחירים ירדו, המחירים לטלוויזיה רב ערוצית.

<קריאות: - - -

<דרור שטרום: זה נכון מאוד, ויש לי גם מצגת שמוכיחה את זה.

איתן כבל: חברה' אני מציע שתדברו ביניכם.

<דרור שטרום: - - - וזה נחמד, אבל אם אתם טוענים ש- YES לא הורידה מחירים כשהיא נכנסה מול הוט, לדעתי אתם - - - מה כן מפריע בחוק הזה.

<דרור שטרום: מפריעים שלושה דברים.

<דרור שטרום: הראשון, שמכריחים אותנו לתת את התכנים שלנו למתחרים שלנו.

<דרור שטרום: קונספט מוזר ביותר, על תכנים שמבדלים את הפלטפורמות האלה, לבוא ולמסור אותם דקה אחרי זה.

<דרור שטרום: למה שבכלל נתאמץ לבוא ולהשקיע בפרשנויות?

<דרור שטרום: ואם אני כבר מתאמץ, למה אני צריך למסור את המוצר שלי, פרשנות של מודי בר-און, אתה כן אוהב או לא אוהב, קופמן – אתה כן אוהב, אבל למה אני צריך למסור את זה למישהו אחר?

<קריאות: - - -

<שלומי פריזט: הפרשנות לא נכללת בחוק.

<שלומי פריזט: הזכויות במפעל נכללות, לא הפרשנות.

איתן כבל: תן לו לדהור איך שהוא רוצה.

איתן כבל: מישהו חסם אותך כשדיברת?

איתן כבל: מנעתי ממך להגיד?

איתן כבל: חברים יקרים, אני אחזור על המשפט שאני חוזר עליו מתחילת דיוני חוק ההסדרים: אתם לא בל"ו הצדיקים לא כי אין מקום.

איתן כבל: בסדר?

איתן כבל: אז אף אחד לא יתנשא פה על אף אחד.

איתן כבל: כל אחד יאמר את דעתו המשוחדת, המנומקת.

איתן כבל: כי בסוף בסוף בסוף כל אחד בא לעשות טוב לעצמו, ולכל אחד יש דעה טובה על הפרויקט, על שולחו.

איתן כבל: התפקיד שלנו הוא להוציא את התוצאה הטובה ביותר עבור אזרחי ישראל.

איתן כבל: התפקיד שלכם הוא לשכנע אותנו, אז אל תתנשאו על אף אחד פה.

איתן כבל: אף אחד פה לא צדיק.

<דרור שטרום: נקודה שנייה – היא מחייבת אותי למכור תכנים ולמכור ערוצים כשמי שמקבל אותם לא משלם, נקלע לפשיטת רגל, ניתן עליו צו עיקול – אין שום סייג לחובת המכירה.

<דרור שטרום: אני, אדוני, בא מחוק ההגבלים העסקיים.

<דרור שטרום: יש שם חובת הספקה קבועה על מונופולים, ונאמר: "לא יסרב סירוב שאינו סביר", בדיוק למקרים האלה, ואני מציע לוועדה הנכבדה לשלב את זה גם בחוק הזה.

<דרור שטרום: נקודה שלישית – היא יוצרת פיקוח מחירים במחירים אחידים.

<דרור שטרום: רבותי, לא יעזור כלום, זה זכויות קניין רוחני.

<דרור שטרום: אגב, המונופולים האמיתיים זה פיפ"א, פיב"א והם אלה שמהם נגזר ה - - -

איתן כבל: תרשה לי, כי אני לא רק אוהב אותך, אני גם מעריך אותך.

איתן כבל: זה חכמה קטנה לתת לכל צד שיסביר לי למה לא.

איתן כבל: בסוף בסוף, כל הדיון הזה הוא דיון עקר כי אתם לא הקשבתם למה שאני אמרתם בתחילת הדיון.

איתן כבל: שיהיה חוק ותהיה תחרות, אני לא יודע אם האוצר מתכוון או לא מתכוון.

איתן כבל: אני יודע, אני צרכן.

איתן כבל: אני, בלשון העם – נקרע לי ה - - - .

איתן כבל: לא מוכן, לא מוכן.

איתן כבל: כמוני – אני עוד יכול, המסה הקריטית של הציבור לא יכולה.

איתן כבל: אתם יכולים לספר לי- יש בעולם-אין בעולם, כל אחד יבוא לי עם הסיפור שלו.

איתן כבל: אני רוצה לדעת איך הוט ו-YES, אחרי שטחנו אותנו שנים רבות, ערוצי הספורט טחנו אותנו כפלטפורמה נוספת, אנחנו רוצים לדעת איך אנחנו משנים את המצב.

איתן כבל: אם החוק הזה לא משנה את המצב, אני אומר להם – אדונים יקרים, לכו, ובואו נעשה משהו אחר.

איתן כבל: אני כל הזמן רוצה שתבוא ותגיד – אני מוכן, אם יהיה כך, אני מוכן לעשות אל"ף, אני רוצה שהדר זהבי יגיד לי – אני מוכן לעשות אל"ף, בי"ת, גימ"ל.

איתן כבל: אי אפשר שכל אחד יספר לי רק את הקשיים שלו.

<דרור שטרום: לשם בדיוק אני הולך ולכן אני אומר שבגלל שכולנו יודעים שבין פיקוח על מחירים לתחרות אין שום קשר, אפשר לקבוע כלל שכבר נקבע בחוקי תקשורת עוד פעם ועוד פעם ועוד פעם שאומר – אם הצדדים לא מגיעים להסכמה בעוד X חודשים יבוא גורם שלישי שיכריע.

<דרור שטרום: אבל אני אומר דבר אמפירי – אנחנו מספקים ל-YES, מספקים להוט, מספקים לסלקום, ואנחנו בעיצומו, בזמן שנחתה הצעת החוק הזו היינו בעיצומו של משא ומתן עם פרטנר שחדל, לפתע.

<דרור שטרום: למה?

<דרור שטרום: כי מצפים שבבית המחוקקים, פה, יעשו את המשא ומתן.

<דרור שטרום: זה לא יכול להיות.

<דרור שטרום: לא צריכה מדינה לקבוע את המחיר לפרטנר.

<דרור שטרום: צריכה המדינה להתערב אם אני לא מספק לו כעבור פרק זמן סביר, וזו הנקודה העיקרית.

<דרור שטרום: אני חושב שאפשר לקחת את החוק הזה, לעשות ממנו מוצר שהוא רזה יותר, ממוקד יותר בנקודה האמיתית, שהיא הנגשת התוכן, כי גם אם אני מוכן ואני צדיק, זה לא אומר שהבא בתור יסכים.

<דרור שטרום: זה בסדר שתהיה חובת הנגשת תכנים.

<דרור שטרום: לכן אני גם לא מתנגד לרוח הצעת החוק אלא יותר למכניזמים הפסולים שיש בה.

<לירן דן: כמי שמייצג את פרטנר אני מבקש להגיד שהמשא ומתן לא פסל לפתע, וזה לא מדויק מה שנאמר.

ג'מאל זחאלקה: להבהרת הדיון – לחברות שמספקות יש מונופול על התכנים.

ג'מאל זחאלקה: מי יתקע לידינו שאתם לא תפקיעו מחירים בכוונה לא לתת לחברות אחרות.

ג'מאל זחאלקה: אתה רוצה שלא ייקבע המחיר.

ג'מאל זחאלקה: הפחד של המחוקק הוא שאתה תגיד – אני רוצה למכור, אבל תקבע כזה מחיר שאף אחד לא יוכל לקנות.

ג'מאל זחאלקה: אז הנכונות ישנה, הפתיחות ישנה, וזו בעיה שלנו.

<דרור שטרום: אני מודה על השאלה.

ג'מאל זחאלקה: איך אתה תפתור לי את הבעיה הזו?

ג'מאל זחאלקה: אני אתן לך חוק שאתה חופשי לקבוע את המחיר ולנהל משא ומתן, ואתה תבוא ותקבע מחירים כאלה שאף אחד לא יכול לקנות, ואני – אין לי פיקוח, כי אני נותן לך שוק חופשי, אמרנו.

ג'מאל זחאלקה: מה לעשות והשוק לא כל כך חופשי?

איתן כבל: אבל אתה מסתכן, לשיטתך, אם אני מבין את מה שדרור אומר, שזה חוזר לאיזה - - -

ג'מאל זחאלקה: יש בעיה, בואו נפתור את הבעיה הזו.

ג'מאל זחאלקה: זה החשש שלנו, תן לי שיטה שאתה תמכור בצורה חופשית - -

איתן כבל: והוגנת.

ג'מאל זחאלקה: והוגנת.

ג'מאל זחאלקה: מה שאמרת, לא הרגעת אותי, ולא הרגעת את אלה שקונים.

יצחק וקנין: דרור, מי אומר לי שאתה לא רוצה למקסם את הרווחים שלך?

<קריאה: זה לגיטימי.

ג'מאל זחאלקה: אבל לא על חשבון - - -

איתן כבל: אם זה לא נותן את התוצאה המקווה לצרכן, לאזרח, אז לא עשינו כלום.

ג'מאל זחאלקה: אתם טוחנים את הערוצים, והערוצים טוחנים אותנו.

<דרור שטרום: אני אתייחס לשאלה ששאלת.

<דרור שטרום: היא שאלה טובה.

<דרור שטרום: אני אשיב לך בשאלה כנגד שאלה.

ג'מאל זחאלקה: זה גם לצ'רלטון השאלה.

ג'מאל זחאלקה: אותה שאלה.

<דרור שטרום: אני לא מתחמק, אני פה, ואני אשתדל לענות לך בשתי תשובות.

<דרור שטרום: האחת היא כזו: לפני כניסת המתחרים האלה יש לי שני לקוחות – הוט ו-YES.

<דרור שטרום: שניהם, בלי עין הרע, עם כתפיים רחבות.

<דרור שטרום: שמעת כמה מאות אלפי ומיליוני מנויים יש לכל אחת מהן.

<דרור שטרום: כשאני בא למכור – מה עדיף לי, שוק שיש לי שני קונים או שוק של 4 קונים?

<דרור שטרום: התשובה היא ברורה.

<דרור שטרום: אסטרטגית, כל מוכר בחנות מכולת יגיד לכם שעדיף יותר לקוחות מאשר פחות לקוחות, משום שכשאתה מוכר את הסחורה שלך רק לשניים אתה לא יכול להרוויח מזה.

איתן כבל: רגע, רגע.

איתן כבל: נער הייתי וגם זקנתי.

איתן כבל: השוק היום, אם היה מצב שהוט ו-YES הם לא השחקנים המרכזיים בשוק, אתה אומר – סחתין עליך.

איתן כבל: הרי היום התחרות היא לא אמיתית בין הוט ל-YES.

איתן כבל: כל אחד שבע עם מה שיש לו.

איתן כבל: התחרות היום - - - חס וחלילה, אני לא אומר שהם מתאמים ביניהם, אני רק אומר – כל אחד במקומו נוח לו, וכל אחד מגיע, אתה יודע, אני לא יכול כבר לקבוע, ואין סדום שימתחו אותי, גם.

איתן כבל: נכון?

איתן כבל: לכן אני אומר, אני מסתפק במה שיש לי.

איתן כבל: בסיטואציה הזו - - - לא, אתה לא מגדיל את השוק שלך.

<דרור שטרום: אני מגדיל.

<דרור שטרום: אני מגדיל.

<דרור שטרום: תן לי להסביר לך.

איתן כבל: כי בסוף, בסוף, בשוק המתקיים היום, המסה הקריטית – שווה לך לטחון מחירים פה במיליון פלוס מאשר להתחיל לבוא לפרטנר ולשחק אתם.

<יורם מוקדי: הוא מכר לסלקום.

<דרור שטרום: אני מכרתי לסלקום.

<דרור שטרום: זה לא נכון ברמה של אסטרטגיה עסקית.

<דרור שטרום: תמיד אני ארצה להרחיב את הערוצים שמולם אני עובד.

<דרור שטרום: לא נכון לי לעבוד מול שני שחקנים שכל אחד מהם – אני חייב להיות אתו בחוזה, כי אם אני לא אתו בחוזה, אז אין לי בכלל זכות קיום לעלויות ש - - - לשאלה ששאלת, ממש נקודתית.

<דרור שטרום: הועמדה השאלה הזו ואני אמרתי – לא הצעתי רק שוק חופשי.

<דרור שטרום: אמרתי: יהיה מנגנון שיגיד שחובה על הצדדים להגיע הסכמה והם יודעים מראש שאם בתוך X חודשים, בדרך כלל בחוקי התקשורת זה חצי שנה – לא מגיעים להסכמה, יהיה גורם, הממלכה, שתתערב בזה.

<דרור שטרום: האמן לי, זה עבד בסלולאר ועבד באלף ואחד מקומות.

<דרור שטרום: אף אחד לא רוצה שהמדינה תתערב לו במחיר ולכן יגיעו לשיווי משקל ולמחיר.

<תומר קרני: יכול להיות שהדברים שאני אומר יהיו תיאורטיים בקרוב, אבל אני אגיד את העמדה שלנו, רשות השידור.

<תומר קרני: כל הדיון פה מתעסק עם הפלטפורמות הרב ערוציות וערוצי ספורט, ואתם מתמקדים בערוצי הספורט, אבל אם קוראים את נוסח החוק אפשר להבין שה-must sell, חובת המכירה הזו חלה גם על רשות השידור, גם על ערוצים אחרים.

<תומר קרני: אנחנו חושבים שזה לא נכון להחיל.

<תומר קרני: רשות השידור נמצאת היום בכל הפלטפורמות הרב ערוציות, נמצאת גם בעידן פלוס, כלומר, אנחנו מפצים אפילו בצורה רחבה יותר מאשר ערוצי הספורט, כך שאנחנו מגיעים לציבור.

<תומר קרני: אם יש תכני ספורט ברשות השידור – ואין הרבה, אבל אותם תכני ספורט שיש ממילא מגיעים לכל הציבור.

<תומר קרני: אנחנו חושבים שלא נכון יהיה להכניס אותנו לסיפור של ה-must sell, מה גם שיש פה נושאים כמו - - -

איתן כבל: - - - שלא יהיה לכם כסף לקנות.

<תומר קרני: אל"ף, אין לנו כסף לקנות.

<תומר קרני: בעיקר אנחנו קונים תכנים דרך איגוד השידור האירופי שזה ממילא מחיר מוזל.

איתן כבל: אין לכם את זה, גם.

<תומר קרני: היום אין לנו כי אנחנו פחות פעילים.

<תומר קרני: יש מונדיאל - - -

איתן כבל: את המונדיאל אני הכרחתי אתכם לקנות, אחרי סאגאת צ'רלטון.

איתן כבל: הייתי למשך שנייה וחצי השר הממונה.

איתן כבל: בשנייה וחצי הזו אז חייבתי - - - אתה זוכר את זה, מוקדי.

איתן כבל: אמרתי: חברים יקרים, החגיגה הזו יותר - - - לא נפתח את כל הסאגה הזו עכשיו.

איתן כבל: רק להגיד לך, במובן הזה יש עדיין מפעלים שאתה קונה בלעדי?

איתן כבל: כמו האירוויזיון.

<תומר קרני: נכון.

<תומר קרני: הקנייה היא בלעדית, זה נכון.

<תומר קרני: מצד שני – היא מגיע לכולם, בחינם.

איתן כבל: זה כבר טיעון חלש.

איתן כבל: אני שאלתי את השאלה הראשונה.

איתן כבל: השאלה שאתה בא ואומר לי - - - כי היום, הכבלים והלווין ביחד מגיעים - - - הם כמעט 80%.

איתן כבל: הגדרנו אז, בזמנו, שבאנו והתייחסנו מה הוא ערוץ פתוח, אם אתם זוכרים את חובת ההפעלה בערוץ פתוח, הגדרנו שברגע שהוט ו-YES הגיעו למספר מנויים שהוא מעל 80% הוא הוגדר כערוץ פתוח.

איתן כבל: עזוב אחר כך את המשחקים פנימה, איפה שמו מה.

איתן כבל: אני לא נכנס לדיון הזה.

<תומר קרני: היו קצת.

איתן כבל: לא משנה.

איתן כבל: אבל בשורה התחתונה, מה שאני רוצה לומר – השאלה שאני שואל: האם בכלל יש לך עדיין היום - - -

<תומר קרני: מול הפלטפורמות אין פה עניין של בלעדיות משום שאנחנו ממילא מופצים בפלטפורמות, כי על פי חוק התקשורת - - -

איתן כבל: יש לי הצעה.

איתן כבל: אני לא חושב שמה שאתה אומר - - - שבו, תראו.

איתן כבל: שהם יבינו מה שאתה אומר.

איתן כבל: אחר כך נתקדם.

איתן כבל: בוא נגיד – שכל הצרות בדיון הזה יהיו מה שאתה אמרת.

<אתי בנדלר: אתה יכול לשלוח להם מכתב עם התיקון המוצע.

איתן כבל: כן.

איתן כבל: תביא לנו את זה.

איתן כבל: אני מציע לך גם להיפגש עם אנשי האוצר.

איתן כבל: בוא נגיד ככה – החוק לא יקום או יפול על הסעיף שאתה מעלה עכשיו.

איתן כבל: איך אני אתך?

<קריאות: - - -

<תומר קרני: הבקשה היא פשוט שרשות השידור לא צריכה להיות חלק מה - - -

איתן כבל: תעביר לנו מכתב, תציג.

איתן כבל: גם נלמד את זה להמשך.

<מיכל רפאלי כדורי: אני סמנכ"ל רגולציה ב-YES.

<מיכל רפאלי כדורי: יכול להיות שבנקודה מסוימת אני אחזור על דבריו של יורם מוקדי, יש לנו היסטוריה משותפת כי גם אני הייתי יושבת-ראש מועצת הכבלים, גם אני סמנכ"ל רגולציה, גם הוא היה פעם.

<מיכל רפאלי כדורי: בכל זאת אנחנו מתחרים, ומתחרים כבדים.

<מיכל רפאלי כדורי: יש נקודה אחת שחשוב שחברי הכנסת יידעו, וחבל לי שאנשי האוצר – שירה נמצאת פה, אסף איננו.

<מיכל רפאלי כדורי: העיוות מתחיל הרבה קודם.

<מיכל רפאלי כדורי: גם באוצר וגם במשרד התקשורת יש איזו גישה רומנטית לאינטרנט.

<מיכל רפאלי כדורי: מי שמשדר באינטרנט, זה חופש הביטוי.

<מיכל רפאלי כדורי: אינטרנט זה מזמן תשתית, בדיוק כמו לוויין, בדיוק כמו כבלים ואין שום סיבה להתייחס אליה ברומנטיות.

<מיכל רפאלי כדורי: זה לא חופש הביטוי, זה לא אתרים שאנשים מבטאים את עצמם.

<מיכל רפאלי כדורי: אינטרנט היא הפלטפורמה שעליה עובדת סלקום, כמו שאני על לוויין והוא על כבלים.

<מיכל רפאלי כדורי: לכן, העיוות הוא הרבה יותר רחוק.

<מיכל רפאלי כדורי: איך יכול להיות שמישהו במדינת ישראל נכנס לתחום הטלוויזיה, משדר מוצר שהוא מוצר שהוא מוצר תחליף שלי – לבריאות, שיתחרה בי, ואין עליו שום רגולציה.

<מיכל רפאלי כדורי: הוא בא במקרה הטוב עם פאוץ' לעבודה.

<מיכל רפאלי כדורי: אני באה עם קיטבג.

<מיכל רפאלי כדורי: בקיטבג הזה יש זכויות ויש חובות.

<מיכל רפאלי כדורי: לא במקרה יש שם חובה אחת שאני סוחבת על גבי מהיום שעליתי לאוויר, 4 חודשים קודם, החלטת מועצה כבדה ומפורטת, חשובה וטובה, שאומרת – אותה מועצה, מועצת הכבלים שהרגולטורים – משרד התקשורת והמחוקק, עד כה לא חשב שצריך לפתוח את כנפיה או את מטריית הפיקוח שלה גם על שחקנים אחרים שמשדרים, או לחילופין להוריד אותה מכולם, אבל אם רוצים להגן למחירי הספורט היה דבר אחד שהיו צריכים לעשות – להכפיף את סלקום ופרטנר בעתיד לסמכויות המועצה.

איתן כבל: מי אמר שלא?

<מיכל רפאלי כדורי: תקשיב, זה החיים.

<מיכל רפאלי כדורי: החוק.

<מיכל רפאלי כדורי: במקום לשנות היום את זה -- -

איתן כבל: אני אומר – אני יודע שהחוק, אבל מי אומר שלא, בהמשך?

איתן כבל: למה לא?

<מיכל רפאלי כדורי: הרי המועצה היא לא מחוקקת.

<מיכל רפאלי כדורי: נכון שהיה צריך לעשות בחוק ההסדרים – להכניס את כל המשדרים, משדר הוא משדר, הוא משדר, שעושה טלוויזיה, עושה ערוצים, הוא משדר בדיוק כמוני.

<מיכל רפאלי כדורי: אין שום סיבה - - - איפה זה פוגש אותנו?

<מיכל רפאלי כדורי: אנחנו, לא במקרה, 16 שנה תחת המשטר המאוד קפדני של המועצה, לא שידרנו יום אחד ספורט בבלעדיות.

<מיכל רפאלי כדורי: לא נעים לי להשתמש במושג שלא אני טבעתי אותו – "עם אחד-פיד אחד".

<מיכל רפאלי כדורי: הזכויות של עורך הדין רמי בן נתן.

<מיכל רפאלי כדורי: "עם אחד, פיד אחד".

<מיכל רפאלי כדורי: ערוץ הספורט הוא פיד אחד, אין מה לעשות.

<מיכל רפאלי כדורי: 16 שנה לא ניסינו, לא התחרינו על ספורט.

<מיכל רפאלי כדורי: לא באנו להתאחדות וניסינו לקחת את זה מהוט, כי ידענו שנקבל פטיש ענק על הראש.

<מיכל רפאלי כדורי: לעומת זאת, אותם אנשי פרטנר שבאים פה לבכות, ובעיקר בכו הרבה שעות באוצר ובפילבר, אמרו – אין, גם אנחנו לא רוצים להיות בפיקוח, חס וחלילה, ואני שהאוצר באמת לא אוהבים רגולציה אבל הם לא עשו שום דבר כדי לשחרר אותנו מהרגולציה.

<מיכל רפאלי כדורי: הקשיבו להם, לא הכניסו אותם תחת לרגולציה, ונתנו להם ללכת ולשלש את זכויות הכדורגל.

<מיכל רפאלי כדורי: יושבים פה אנשי ההתאחדות, הכדורגל עלה בין 40 ל-50 מיליון, חלמו שם במכרז האחרון על 60, קיבלו 140.

<מיכל רפאלי כדורי: למה?

<מיכל רפאלי כדורי: כמו הילד שרצח את אביו ובכה שהוא יתום.

<מיכל רפאלי כדורי: עם כל הכבוד, זה מה שעשו פרטנר.

<מיכל רפאלי כדורי: אם הם היו תחת הרגולציה של המועצה הם לא היו מעזים להתמודד על זה בבלעדיות.

<מיכל רפאלי כדורי: זה מקור כל הצרה.

<מיכל רפאלי כדורי: אז במקום ללכת ולתקן את זה, באצטלה שהמחיר לצרכן יירד, מכניסים פה הסדרים לא ראויים.

<מיכל רפאלי כדורי: שיתכבדו, ובעד הזכות לקבל must sell יכפיפו את עצמם למועצה, יעשו הפקות מקור, יחויבו באי בלעדיות, ובא לציון גואל.

<שלומי פריזט: תמיד כשגוליית ודוד נפגשים בשדה הקרב גוליית אומר:

<שלומי פריזט: עזוב אותך מכלי נשק.

<שלומי פריזט: בוא נלך אתה ואני על מגרש אחד.

<קריאות: - - -

<שלומי פריזט: זה קורה פעם בהרבה מאוד זמן ואז כותבים על זה ספר מאוד חשוב.

<קריאות: - - -

<שלומי פריזט: מיכל, שמעתי אותך אומרת מילים קשות, לא אמרתי מילה.

<שלומי פריזט: אדוני, חברת YES, וכל מי שקורא עיתונים ודאי מעורה, נזעקה לבית משפט ונזעקה לפתוח ערוץ בתשלום בגלל משחק אחד של ספורט של מכבי תל אביב.

<שלומי פריזט: משחק אחד.

<שלומי פריזט: שנבין כמה חשוב הספורט לחברת YES.

<שלומי פריזט: לפרטנר אין תכני ספורט ואף אחד לא מכר לה תכני ספורט, ובלית ברירה החלכה והתמודדה בעצמה על התכנים.

<שלומי פריזט: אם הצעת החוק היתה עוברת כמו שהיא, לא היתה שום בעיה.

<שלומי פריזט: פרטנר לא היתה צריכה להתמודד, היו מקבלים must sell ו-must offer ומה שלא צריך.

<הדר זהבי: קודם אתחיל מהסוף.

<הדר זהבי: בדוגמה הזו, פרטנר היא לא הגוליית פה, היא הדוד.

<הדר זהבי: פרטנר וסלקום הם הדוד ולא גוליית פה.

<הדר זהבי: זה שידעו להתמודד ולהוציא סכומים כאלה זה בסדר גמור.

<הדר זהבי: היתה להם אפשרות גם לפני לקנות את הערוצים, גם אחרי.

<הדר זהבי: אסור לצייר אותם בתור הדוד מול הגוליית פה, נהפוך הוא.

<הדר זהבי: לעצם העניין, ראשית לגבי מחירי הערוצים.

<הדר זהבי: עובדתית, עלות תמורה של ערוצי הספורט בישראל היא הזולה בעולם.

<הדר זהבי: מה שהצופה הישראלי מקבל לעומת מה שהוא משלם – הכי זולה בעולם.

יצחק וקנין: כשאתה לוקח רק את הספורט, נכון?

יצחק וקנין: הספורט בלבד.

יצחק וקנין: אבל אם אתה לוקח את כל החבילה?

<הדר זהבי: רק את הספורט.

<הדר זהבי: תכף אני אגיע לזה.

<הדר זהבי: אני לא הוט, אני לא YES, אני ערוץ ספורט.

<הדר זהבי: תכף אגע בנקודה הזו.

<הדר זהבי: אין שום מקום בעולם ואין שום תקדים בעולם שניסו ומנסים להיכנס לרכוש זכויות שידור ולמנוע תחרות.

<הדר זהבי: אין שום תקדים לזה בעולם, מהסיבה הפשוטה שכל התערבות כזו דינה עליית מחירים.

<הדר זהבי: במקום אחד בעולם דיברו על זה, זה היה ברוסיה.

<הדר זהבי: פוטין חשב להיכנס ולהתערב בזכויות של פיפ"א, של המונדיאל.

<הדר זהבי: הוא מהר מאוד שינה את דעתו והבין שזה לא כדאי.

<הדר זהבי: במקום אחר כן ניסו לעשות את זה, וזה בסינגפור.

<הדר זהבי: שם נגעו בערוץ הליגה האנגלית, כי שם מוכרים את זה כערוץ הליגה האנגלית.

<הדר זהבי: באו ואמרו – חברה', מעכשיו יש לנו שתי פלטפורמות – כבלים ולוויין והם ביקשו שזה יימכר גם פה וגם פה.

<הדר זהבי: הליגה האנגלית, כמובן, מאוד לא אהבה את הבקשה הזו, את הניסיון לפגוע בתחרות.

<הדר זהבי: היא החליטה שהמחיר שם יעלה פי 4.

<הדר זהבי: למחרת, מחירי ערוצי הליגה האנגלית בסינגפור קפצו מ-34.9 דולר לפני המכרז, לצרכן, ל-59.9, יום אחרי ההתערבות של הרגולציה.

<הדר זהבי: כל נקודה וכל התערבות של הרגולציה דינה עליית מחירים.

<הדר זהבי: אתם שואלים למה – הסיבה היא פשוטה מאוד.

<הדר זהבי: בישראל, ככל שהעניין של התכנים יצליח, באמת אפשר לעשות, אפשר להוריד את הזכויות של הליגה האנגלית בכדורגל, בכדורסל – אפשר להתערב ולהוריד את המחירים.

<הדר זהבי: מי שייפגע, דרך אגב, זה הכדורגל הישראלי והכדורסל הישראלי.

<הדר זהבי: בעולם, רבותי, בלתי אפשרי.

<הדר זהבי: בעולם אנחנו גרגיר, מיקרוב.

<הדר זהבי: אנחנו לא יכולים לבוא ולהגיד לוופ"א – חברה', מעכשיו אנחנו משלמים ככה וככה.

<הדר זהבי: אי אפשר.

<הדר זהבי: למה הדבר דומה?

<הדר זהבי: שאתם תשבו פה כולכם ותחליטו שמהיום מדינת ישראל משלמת על החיטה חצי דולר, וגם על הנפט.

<הדר זהבי: החלטנו, זה בחקיקה.

<הדר זהבי: זה יעבוד?

<דודו קובסניאנו: החוק אומר - - -

<הדר זהבי: אני חוזר לחלוטין לגישה של האוצר.

<הדר זהבי: האוצר רוצה להוריד את מחירי זכויות הספורט, לזה אני מתייחס.

<הדר זהבי: האמירה היא שזכויות מחירי הספורט באם תופעל החקיקה הזו – יקרו שני דברים.

<הדר זהבי: במקרה הרע המחירים יעלו פי כמה וכמה - - -

<קריאות: - - -

<הדר זהבי: במקרה הרע, הגופים הבינלאומיים פשוט יעשו חרם על ישראל ולא ימכרו לישראל זכויות.

איתן כבל: אני רוצה לשאול אותך שאלה.

איתן כבל: אם אני חי בעולם, וככה אני מבין את החוק – החוק, מנקודת המבט שלי אומר את הדבר הבא, ואני לא נכנס עכשיו להאם זה טוב או רע: אתה תקנה, תקנה את המוצר.

איתן כבל: הוויכוח היחיד בינינו הוא אחד, לפחות בנקודה הזו, ושוב – אינני יודע אם זה נותן לי את התפוקה המבוקשת, אבל אני יודע לבוא ולהסתכל על הדברים, ואומר לך: סליחה, אין בעיה.

איתן כבל: אתה קנית?

איתן כבל: כמה לקוחות יש לך?

איתן כבל: X לקוחות?

איתן כבל: אתה תקנה ממני על פי כמה לקוחות שיש לך.

<הדר זהבי: זה הרובד השני.

<הדר זהבי: אני כרגע התייחסתי לרובד הראשון של מפעלי הספורט.

איתן כבל: אני אומר בסך הכל הכללי.

איתן כבל: מפעלי הספורט זה קצת יותר מורכב.

איתן כבל: זה לא חד חד ערכי.

איתן כבל: מנקודת המבט שלנו כמחוקקים, הסיפור היותר גדול זה לא המפעלים.

איתן כבל: מסכים אתך.

איתן כבל: אפשר ללכת למפעלים, אני אגיע אתך להבנה.

איתן כבל: המפעלים הם לא הסיפור הגדול.

איתן כבל: בסוף בסוף אנחנו מדברים על מה שאני בגללו או בעטיו רוכש את הערוצים לצפות בהם.

איתן כבל: בגלל זה אני קונה את הוט, את צ'רלטון, את one, ואת 5.

<הדר זהבי: ומכאן אני מגיע לרובד השני.

איתן כבל: אתה מבין?

איתן כבל: זה העניין.

איתן כבל: זה מה שאמור לייצר את התחרות.

איתן כבל: אז אם אתה מוכר לו את זה על פי משהו והוא תוקע אותי במחיר גבוה, אז כנראה משהו פה לא עובד.

<אודי מילנר: אני מנכ"ל משותף בערוץ one.

<אודי מילנר: דוגמה שאנחנו מכירים – הליגה הספרדית, שברשותנו, אתם מכירים את המקרה שהיא לא מכרה את הזכויות לרוסיה כי היתה שם התערבות במחיר.

<אודי מילנר: המחיר שהציעו מרוסיה היה נמוך מדי, והם החליטו, כמה שרוסיה גדולה, לא למכור את הזכויות לרוסיה.

<הדר זהבי: אנחנו מכירים את זה מכל העולם.

<הדר זהבי: אני אסיים את הנושא של המפעלים.

<הדר זהבי: הגופים העולמיים הם כל כך חזקים שהם לא יתנו לישראל הקטנה לקבוע להם את המחירים, זה פשוט לא יקרה.

<הדר זהבי: זה יהיה או חרם על ישראל או שהמחירים לישראל ייקבעו על ידם במחיר של פי כמה וכמה כפול.

ג'מאל זחאלקה: למה כפול?

ג'מאל זחאלקה: למה?

ג'מאל זחאלקה: אני מקשיב לך ואתה כאילו מאיים עלינו שאם נעביר את החוק המחירים יעלו פי שתיים ופי שלוש.

ג'מאל זחאלקה: אדוני, מה אתה מציע?

ג'מאל זחאלקה: הוועדה הזו רוצה להוריד מחירים.

ג'מאל זחאלקה: מה ההצעה שלך ומה התרומה שלך לעניין הזה?

איתן כבל: אני בשלב הזה, כבלים או לא כבלים, אף אחד עוד לא נתן לי באמת את המענה האמיתי.

ג'מאל זחאלקה: תעזור לנו, תן לנו עצה מה לעשות.

ג'מאל זחאלקה: רוצים להוריד מחירים.

ג'מאל זחאלקה: אתה שומר רק על האינטרסים שלך, אתה רוצה למקסם מחירים.

<הדר זהבי: עד עכשיו לא התייחסתי בכלל לאינטרס שלי.

<הדר זהבי: נתתי סקירה.

ג'מאל זחאלקה: כל מה שאמרת הוא באינטרס שלך.

<הדר זהבי: סיפרתי רק מה קורה בעולם.

<הדר זהבי: לגבי הרובד השני של מה שמדובר פה, לגבי ספקי התוכן, הפלטפורמות האחרות, אני חושב שבהחלט הרעיון והכוונה הם טובים מאוד.

<הדר זהבי: יש רצון ורעיון טוב שכל ערוצי הספורט יהיו בכל הפלטפורמות.

<הדר זהבי: אני חושב שבסך הכל אתם קולעים לכוונת גדולים.

<קריאה: עם איזה מינימום כניסה?

<קריאות: - - -

<הדר זהבי: לגבי הרובד השני, שהוא הרובד החשוב, שהוא הרובד שככל שתמצא לו פתרון לרובד השני, הרובד הראשון גם מתייתר, ולכן אליו אתה מתייחס ובצדק, אז גם שם צריך להסתכל על מה נעשה בעולם.

<הדר זהבי: בעולם גם שם, ההתערבות נעשתה במספר מקומות מאוד בודדים, מאוד בפינצטה.

<הדר זהבי: דוגמה שאני חושב שקצת דומה לעניין הזה זה בריטניה.

<הדר זהבי: ששם כן נקבע איזושהי רגולציה בתקופה מסוימת.

<הדר זהבי: הרגולציה שם לא קבעה שלושה דברים.

<הדר זהבי: אל"ף, היא לא הכניס את ה-OTT לרגולציה, מהסיבה הפשוטה שכבר נאמרה פה, כי ה-OTT הם גופים שאין עליהם רגולציה, ולכן באנגליה הן לא נכנסות לרגולציה של ה-must sell.

<הדר זהבי: זה פעם אחת.

<הדר זהבי: פעם שנייה- באנגליה, הרגולציה נעשתה על SKY.

<הדר זהבי: מה שונה SKY SPORT מצ'רלטון או מערוץ הספורט או ONE או כל אחד מאלה?

<הדר זהבי: ש-SKY SPORT כפופה לפלטפורמת SKY.

<הדר זהבי: זאת אומרת, שיש לה איזשהו אינטרס מובנה בנוגע לבלעדיות.

<הדר זהבי: פה הדבר הפוך לחלוטין.

<הדר זהבי: אין פה YES SPORT, אין פה הוט ספורט, אפילו אין סלקום ספורט.

<הדר זהבי: יש פה אולי חצי פרטנר ספורט, אבל בואו נעזוב את זה לשנייה בצד.

<הדר זהבי: אין פה את הגופים האלה.

<הדר זהבי: כל ערוצי הספורט פה הם עצמאיים, הם סוברניים, יש להם רצון אחד, למקסם את החשיפה שלהם.

<הדר זהבי: צ'רלטון יש לה סופר רצון להגיע לסידור גם עם הוט וגם עם פרטנר, וככל שלא תהיה התערבות חקיקתית אני מניח שגם יהיה סידור.

<הדר זהבי: אבל לא יכול להיות שבעקבות דיונים והצעת חוק כזו, פרטנר או סלקום, לצורך העניין, ישלמו מחירים נמוכים מההסכמים הקיימים שיש לי עם הוט ו-YES.

ג'מאל זחאלקה: אז תוריד גם להם.

ג'מאל זחאלקה: אפשר.

ג'מאל זחאלקה: הם לא מתנגדים.

<דודו קובסניאנו: שתי הערות.

<דודו קובסניאנו: לגבי המפעלים – החוק בא ואומר שהמחיר זה עלות המפעל בתוספת רווח סביר.

<דודו קובסניאנו: זאת אומרת – הוא, או כל אחד בישראל שפונה לוופ"א, מותר לו להציג איזה מחיר שהוא רוצה בעבור אותו מפעל.

<דודו קובסניאנו: לכן, לוופ"א לא צריכה להיות שום בעיה כי המדינה לא מגבילה - - -

<הדר זהבי: יש מכתב מוופ"א שאומר שיש לו בעיה.

<הדר זהבי: יש מכתב מוופ"א שאומר, בצורה מפורשת.

<דודו קובסניאנו: הדבר השני שהוא לא פחות חשוב – אדוני אמר שערוצים זה לא פחות חשוב ממפעלים.

יצחק וקנין: זה מזכיר לי את יבואני הרכב.

איתן כבל: אני אמרתי שבדיון פה, בסך הכל, השוטף הוא יותר חשוב מהפרויקט.

איתן כבל: הפרויקט בא פעם ב- והשוטף, אתה מסתכל בו כל יום.

איתן כבל: לא שהמעטתי מערכו של המפעל.

<דודו קובסניאנו: אם זה יחול רק על ערוצים ולא על מפעלים - - -

איתן כבל: אני אמרתי דבר כזה?

איתן כבל: מה אתה מכניס פה, בחיי – אפילו לא צריך לפרשן אותי.

איתן כבל: לא אמרתי דבר כזה, לא הלכתי לכיוון.

איתן כבל: אני בסך הכל מנסה לשים את הדברים כמו שהם.

<דודו קובסניאנו: אוקיי.

<דודו קובסניאנו: ועוד נקודה אחת – באנגליה, OFCOM ניסתה להחיל הסדר של must sell על ערוצים, על SKY.

<דודו קובסניאנו: כרגע הם בוחנים למה זה לא עבד, ואחת הסיבות למה זה לא עבד, כי לא קבעו מחיר.

איתן כבל: אגלה לך סוד, לא קידמת אותי לשום מקום.

איתן כבל: סתם אמרת דברים לפרוטוקול.

איתן כבל: חברה', אני סוגר.

איתן כבל: הייתם צריכים לחשוב על זה לפני כן.

איתן כבל: אני רוצה לסכם.

איתן כבל: תודה רבה לכם שאף אחד לא עזר לי.

איתן כבל: חברים יקרים, אני מנסה להסביר לכם את מה שאתם לא מבינים.

איתן כבל: אני רוצה שתחשבו איך אתם עוזרים לי, לא לאוצר.

איתן כבל: כולכם, כל אחד במקומו.

איתן כבל: אני מבין את המצוקות, מהמצוקה של ההתאחדות, שהיא אמיתית, אני לא מזלזל בה.

איתן כבל: לא לחינם קידמתי אתכם בתור.

איתן כבל: בשורה התחתונה יש פה שתי נקודות מרכזיות – איך אנחנו מצליחים להוזיל את חבילת הספורט לצרכן.

איתן כבל: אז אומרים לי אנשים שאני מחשיב את דעתם, גם אנשים שלא יושבים פה, גם אנשים שהם לא בתוך המשחק, שנכון שהחבילה הישראלית היא מהטובות והזולות שיש בעולם.

איתן כבל: אני מקבל את זה ופתחתי עם זה.

איתן כבל: אני מקבל את זה ככתבו וכלשונו, אבל יחד עם זאת יש תחושה של אי נוחות, ואנחנו כן רוצים שייכנסו שחקנים נוספים ואנחנו כן רוצים תחרות.

איתן כבל: תחרות לא לשם התחרות.

איתן כבל: אין לי ספק שהמשפט "וישמן ישורון ויבעט" זה רק עניין של זמן.

איתן כבל: כל אחד מהגופים ישמין ואז הוא יצטרף לדואופול ואחר כך יהיה טריאופול – אנחנו מכירים את זה.

יצחק וקנין: בדרך כלל שמן אוכל יותר.

איתן כבל: נכון.

איתן כבל: לכן, מה שאני מבקש מכם – שכל אחד יילך הביתה.

איתן כבל: בדיון הבא אף אחד לא יספר לי את צרותיו.

איתן כבל: אני רוצה שכל אחד יילך, ידבר עם עצמו, יחשוב עם עצמו איך הוא מסייע לנו להוזיל מחירים ולעשות תחרות הוגנת.

איתן כבל: אין עיני צרה באף אחד שמרוויח.

איתן כבל: אני לא רוצה לקבל שירות מגורם לא מרוויח.

איתן כבל: אני אומר את זה.

איתן כבל: אני אומר את זה בצורה ברורה.

איתן כבל: אני גם אוהב את ערוצי הספורט שלנו, כל אחד עם הצבע שלו, הייחודיות שלו.

איתן כבל: באמת, אני אומר את זה מכל הלב, אבל כשאין תחרות גם הרמה והתכנים – יורדים.

איתן כבל: דרור, מייצג ערוץ הספורט – "וישמן ישורון", כשכל ערוצי הספורט כל כך שמנים גם התכנים שלהם יורדים.

איתן כבל: אני זוכר תקופות שהיו עושים הפקות מקור.

איתן כבל: אני זוכר – אתה זוכר - - -

<יורם מוקדי: הערוצים עכשיו הם הכי טובים שהיו אי פעם.

איתן כבל: לא אמרתי אבל אני זוכר – אתה יודע, היום יש הרבה אולפן.

איתן כבל: אולפן בוקר, אולפן צהריים, אולפן ערב.

איתן כבל: זה עולה גרוש וחצי, רק המחיר של הכיסא.

איתן כבל: כל היום יושבים, כל היום טוחנים, חופרים.

איתן כבל: אז אנא, עזרו לי להעביר את החוק.

איתן כבל: מי שחושב שהח"כים כאן

איתן כבל: שדיברו – זה בסדר, זה נראה בדיוק כמו שהם נכחו פה.

איתן כבל: אמרו והלכו, ובשורה התחתונה, ומבלי לזלזל בהם – בסוף יש כאן את מי שיושב פה ויעשה את העבודה, חבורה לא גדולה שתשב ותשקיע, ואנחנו רוצים שתעזרו לנו בעניין הזה.

איתן כבל: תודה רבה לכם, הישיבה נעולה.